# Kasulikud vihjed

Man lehekülgede lugemine &kde;s

Käivita käsuaken (vaikimisi &Alt;F2) ning kirjuta käsk `man:command`. See suudab isegi käigult lahtipakkimise sooritada, kui man leheküljed peaksid olema gzip-vormingus.

Kui kasutad &kde; 2, on võimalik abiks võtta ka &kde; abikeskus. Selle saad käivitada klõpsuga tööriistariba ikoonil (sinine raamat kollase võtmega). Kui &kde; abikeskus on käivitunud, leiad vasakul asuvas paneelis kirje Unixi man leheküljed. Klõpsa sellel ja siis võid lehitseda läbi kasvõi kogu sinu süsteemi paigaldatud manuaali.

Akende kiire liigutamine või suuruse muutmine

Akna liigutamiseks kasuta kombinatsiooni &Alt;vasak hiirenupp. &Alt;parem hiirenupp muudab akna suurust. Ning lõpuks, &Alt;keskmine hiirenupp tõstab või langetab akna. &kde; juhtimiskeskus lubab neid hiireseoseid küll ka muuta.

Akende tapmine &kde;s

Standardne klahvikombinatsioon (&Ctrl;&Alt;&Esc;) muudab hiirekursori ristatud luudega kolba kujuliseks. Klõpsa sellega aknal, mida soovid tappa. Klahvikombinatsiooni saad vaadata ja/või muuta &kde; juhtimiskeskuses.

Aga kui midagi on nii valesti, et isegi kolp & luud ei aita. Kuidas ma täielikust hangumisest välja pääsen?

Seda tüüpi asjad juhtuvad siis, kui mingi rakendus hangub ajal, mil ta on niinimetatud hiire/klaviatuurihaardes. Kui see juhtub, võid proovida esile tuua virtuaalse tekstikonsooli käsuga &Ctrl;&Alt;F1 ning end sisse logida. Järgmise käsuga saad aga kõigi töötavate protsesside loendi:

            ps -aux | more

Tappes protsessi, millel esines hiirehaare, elustub töölaud taas. Õnnetuseks ei näe sa, milline protsess see on, nii et siin tuleb kasutada katse-eksituse meetodit. Protsessi saab tappa käsuga:

            kill -9 pid

Siin on pid protsessi id ehk esimene number, mida näed iga rea alguses pärast käsku `ps` `-aux`.

Töölauale saab tagasi lülituda käsuga &Ctrl;&Alt;F7 (või, sõltuvalt süsteemist, F8 või F9) ning kontrollida, kas asi töötab. Vajutades &Alt;Tab, peaks aknahaldur toimima. Kui mitte, siis tuleb naasta tekstikonsooli ja tappa uus protsess.

Hea mõte tappa on rakendus, milles viimati töötasid, &kicker;, &klipper; ja &kdesktop;.