Mike
McBride
Marek
Laane

    bald@online.ee

Tõlge eesti keelde
2002-02-12
3.00.00
KDE
KControl
hiir

## Hiir

See moodul võimaldab seadistada hiirt või mõnda muud selle funktsioonidega osutusseadet (juhtkuul, sülearvuti plaadike vms).

Moodul jaguneb kaheks paneeliks: Üldine ja Lisa

### Üldine

Nuppude asetus

  Kui oled vasakukäeline, võid ära vahetada hiire vasaku ja parema nupu funktsioonid, valides võimaluse Vasakukäeline. Kui osutusseadmel on enam kui kaks nuppu, puudutab see valik ainult vasakut ja paremat nuppu. Näiteks kui sul on kolme nupuga hiir, siis keskmise nupu funktsioonid jäävad samaks.

Topeltklõps failide ja kataloogide avamiseks (esimene klõps valib ikooni)

  Kui see on lubatud, saab ühe hiireklõpsuga valida faili ning topeltklõpsuga selle avada.

Üksik klõps failide ja kataloogide avamiseks

  See on &kde; vaikeseadistus: faili avab ühekordne klõps selle ikoonil. Kui soovid faili lohistada, saab seda teha klõpsuga ning nuppu lahti laskmata hiirt liigutades, faili saab valida ka kombinatsiooniga &Ctrl;parem nuppvõi hiirega faili/ikooni ümber kasti joonistades.

Hiirekursori kuju muutub ikoonil olles

  Kui see on lubatud, muutub hiirekursori kuju ikooni kohal olles.

  Üldjuhul on mõttekas see lubada, sest nii saab parema visuaalse tagasiside ning kindlustunde, et kui nüüd klõpsata, siis tõesti midagi juhtub.

Topeltklõps failide ja kataloogide avamiseks (esimene klõps valib ikooni)

  Kui see on märkimata, avab ikoonid/failid üksainus klõps hiire vasaku nupuga. See vaikekäitumine sobib hästi kokku ka enamiku veebilehitsejate pruugiga viitade avamisel. Märkimise korral aga avab ikoonid/failid topeltklõps, ühekordne klõps vaid valib ikooni või faili. See on käitumine, mis võib sulle olla tuttav muudest töölaua keskkondadest või operatsioonisüsteemidest.

Visuaalne tagasiside aktiveerimisel

  Kui see on lubatud, annab &kde; visuaalse tagasisideme millelegi klõpsamisel ja aktiveerimisel.

Suur kursor

  &kde; muuadb hiirekursori suuremaks.

  Suure kursori kasutamise võimalus tekib alles pärast &kde; taaskäivitamist.

Ikoonide automaatne valimine

  Kui see on lubatud, valib hiirekursori seismajätmine ikooni kohal selle automaatselt. See võib olla kasulik juhul, kui ikooni avab ühekordne klõps ning sa soovid ikooni ainult valida, mitte aga avada.

  Ikooni võib siiski ilma avamata valida ka juhul, kui märgitud on võimalus Üksik klõps avamiseks. Seda on võimalik teha klahvi &Ctrl; all hoides ja klõpsates või siis hiirega kasti joonistades ümber ikoonide või failide, mida soovid valida.

  Kui see on lubatud, saab kasutada liugurit määramaks, kui kaua peab hiirekursor ikooni kohal asuma, enne kui see valitakse.

### Lisa

Kursori kiirendus

  See võimalus lubab muuta suhet hiirekursori ekraanil läbitava teekonna ning seadme enese (hiir, juhtkuul või mõni muu osutusseade) liikumise vahel.

  Mida suurem väärtus, seda suurema teekonna kursor ekraanil läbib ka seadme väga vähese liikumise korral.

  Kordaja vahemikus 1x kuni 3x sobib enamikule süsteemidele. Suurem kordaja kui 3x võib muuta kursori kontrolli all hoidmise keerukaks.

Kursori lävi

  Lävi on väikseim vahemaa, mida hiirekursor peab ekraanil läbima, enne kui kiirendus toimima hakkab. Kui vahemaa jääb lävest vähemaks, liigub hiir, nagu oleks kiirenduseks määratud 1x.

  Niisiis, kui liigutate osutusseadet (&eg; hiirt) väga vähe, võite suurepäraselt kontrollida hiire liikumist ekraanil, suurem liigutamine aga põhjustab hiirekursori kiire tormamise teise kohta.

  Läve väärtust saab muuta nii liuguriga kui selles vasakul pool asuva kerimiskastiga.

  Üldiselt on mõttekas Kursori lävi seada seda kõrgemale, mida suurem on Kursori kiirendus. Näiteks Kursori lävi 4 pikselit sobib väga hästi, kui Kursori kiirendus on 2x, kuid 3x puhul oleks parem 10 pikselit.

Topeltklõpsu intervall

  See on maksimaalne ajahulk kahe klõpsu vahel, et &kde; tunnistaks selle veel topeltklõpsuks. Kui klõpsad kaks korda ning nende vahele jääv aeg on väiksem kui siinmääratu, peab &kde; seda topeltklõpsuks. Kui see on suurem kui siinmääratu, hindab &kde; neid kaheks eraldiseisvaks üksikklõpsuks.

Lohistamise käivitamise aeg ja Lohistamise käivitamise distants

  Kui

  - klõpsad hiirega

  - kohistad aja jooksul, mis on määratud võimalusega Lohistamise käivitamise aeg ja

  - liigud (pikselites) vähemalt nii kaugele, nagu on määratud võimalusega Lohistamise käivitamise distants

  lohistab &kde; valitud elemendi uude kohta.
Hiire ratas kerib

  Rattaga hiire korral saab kasutada liugurit määramaks, mitme tekstirea võrra kerib edasi hiireratta üks samm.

### Osa autor

Ellis Whitehead kde@ellisw.net

Uuendas Mike McBride mpmcbride7@yahoo.com

Tõlge eesti keelde Marek Laane bald@online.ee