# &kdm; käsiraamat

Neal
Crook

    nac@forth.org

Steffen
Hansen

    stefh@dit.ou.dk

Arendaja
Lauri
Watts

    lauri@kde.org

Korrigeerija
Marek
Laane

    bald@online.ee

Tõlge eesti keelde
2000
Neal Crook
2000-12-12
0.05.02

See dokument kirjeldab KDE kuvahaldurit &kdm;. &kdm; on tuntud ka sisselogimise haldurina.

KDE
kdm
xdm
kuvahaldur
sisselogimise haldur

## Sissejuhatus

&kdm; graafilise kasutajaliidese abil saab end süsteemi sisse logida. See pärib kasutajatunnust ja parooli, autendib kasutaja ning käivitab "seansi". &kdm; on mõeldud X'i kuvahalduri Xdm asendajaks ning on sellest mitmes mõttes parem.

&kdm; kasutajaliides pakub kaht dialoogikasti. Peamine dialoog pakub järgmisi võimalusi:

- "Kasutajanimi": väli, kuhu kirjutada oma kasutajanimi.

- "Parool": väli, kuhu kirjutada oma parool.

- Vasakul pool välju "Kasutajanimi" ja "Parool" on ala, kus on võimalik esitada staatilist pilti või analoogkella.

- (Lisavõimalusena) iga kasutaja graafiline kujutis (näiteks foto või digitaalne pilt). Klõps pildil võrdub sellega seotud kasutajanime kirjutamisega väljale "Kasutajanimi". (See sarnaneb sisselogimiskasti võimalusega IRIX-il).

- Rippmenüü "Seansi tüüp" võimaldab &kdm;-il käivitada seanssi mitmesugustes süsteemi paigaldatud aknahaldurites või töölauakeskondades, sealhulgas KDE, KDE2 ja GNOME.

- Nupp "Läksime!" võtab teatavaks sisestatud kasutajanime ja parooli, kontrollib neid ja püüab alustada valitud seanistüüpi.

- Nupp "Puhasta" kõrvaldab teksti väljadelt "Kasutajanimi" ja "Parool".

- (Lisavõimalusena) nupp "Seiskamine", mis avab "seiskamise" dialoogi.

"Seiskamise" dialoog pakub valiku raadionuppe, mis võimaldavad valida järgmiste võimaluste vahel:

Seisata arvuti

  Lülitab süsteemi kontrollitult välja.

Taaskäivitada arvuti

  Lülitab süsteemi välja ja sooritab taaskäivituse. Süsteemidel, kus on kasutusel LiLo, ilmub täiendavrippmenüü, mis võimaldab valida taaskäivitusel kasutatava konkreetse operatsioonisüsteemi kerneli.

Käivita X server uuesti

  Peatab ja taaskäivitab X serveri. Reeglina on mõtet seda võimalust kasutada siis, kui X11 seadistusi on muudetud.

Konsoolirežiim

  Peatab X serveri ja viib süsteemi tagasi konsoolirežiimi. Selleks muudetakse süsteemi töötasemeks 3. Reeglina kasutavad seda võimalust need, kes soovivad uuendada või ümber seadistada X11 tarkvara.

Klõps nupule "OK" käivitab valitud tegevuse, nupp "Loobu" aga viib tagasi &kdm; põhidialoogi.

Järgmine peatükk selgitab &kdm; seadistamist ning seejärel anname teada, kuidas seadistada süsteem kasutama &kdm;-i, kuidas &kdm; kompileerida ja paigaldada ning kuidas saada rohkem infot &kdm;-i ja KDE projekti kohta.

## &kdm; seadistamine

See peatükk eeldab, et &kdm; juba töötab süsteemis ning sa lihtsalt soovid tema käitumist mingil moel muuta. Kui aga sinu probleem on tõsisem, uuri lähemalt edasisi peatükke.

&kdm; loeb käivitumisel oma seadistuse failist `kdmrc`. Kuna &kdm; käivitub enne seda, kui mõni kasutaja ennast sisse on loginud, ei ole see seotud ühegi konkreetse kasutajaga. Seepärast ei saa ka olemas olla kasutajapõhist faili `$HOME/share/config/kdmrc`, vaid kõigile kasutajatele kehtib üldine `kdmrc`, mille asukoht on `$KDEDIR/share/config/kdmrc`. Sellest järeldub, et &kdm; seadistust saab muuta ainult kasutaja, kellel on nii lugemise kui kirjutamise õigus failil `$KDEDIR/share/config/kdmrc` (tavaliselt on see õigus ainult süsteemiadministraatoritel, kui nad logivad end sisse kui "root").

Süsteemis parajasti kasutusel olevad `kdmrc`-faili on võimalik vaadata (asukoht vaikimisi `$KDEDIR/share/config/kdmrc`) ning seda redigeerides seadistada &kdm;-i. Viimast saab teha küll ka graafiliselt KDE juhtimiskeskuses (Rakendused Süsteem Sisselogimise haldur), mida lähemalt on kirjeldatud KDE juhtimiskeskuse abifailides.

See peatükk asub nüüd kirjeldama faili `kdmrc` sisu. Kui sulle meeldib graafiline seadistusvahend, ei pruugi sa seda lugeda.

`kdmrc` koosneb neljast sektsioonist:

### KDM

Selle osa võtmed on:

    StdFont
    FailFont
    GreetFont
    GreetString
    SessionTypes
    LogoArea
    LogoPixmap
    ShutdownButton
    Shutdown
    Restart
    ConsoleMode
    UserView
    Users
    NoUsers
    SortUsers
    GUIStyle

Võtmete lühikirjeldus:

`*Font`

  Fondistring, mis näeb välja umbes nii: Courier,12,5,iso-8859-1,50,0.

`GreetString`

  &kdm; sisselogimisakna tiitel.

`SessionTypes`

  Komadega eraldatud seansiargumentide nimekiri, tavaliselt kasutusel soovitava aknahalduri valimiseks. Vaikeväärtus on `SessionTypes=kde,failsafe`.

`LogoArea`

  Määrab selle, mis on näha sisselogimisakna vasakus allnurgas. See võib olla kas `KdmLogo` (sellisel juhul määrab näidatava pildi `LogoPixMap`) või `KdmClock` (sellisel juhul näidatakse kella).

`LogoPixmap`

  Määrab pildi, mida näidatakse sisselogimisakna vasakus allnurgas, kui LogoArea=KdmLogo.

`ShutdownButton`

  ShutdownButton määrab, kas seiskamisnupp on näha või mitte, ninb võib olla väärtusega `All` (kõik), `None` (mitte keegi), `RootOnly` (ainult administraator) ja `ConsoleOnly` (ainult konsoolilt). `All` ja `None` tähendus on ilmselge. `ConsoleOnly` tähendab, et masinat ei saa võrgust seisata. `RootOnly` puhul päritakse enne seiskamise alustamist administraatori parooli.

`Shutdown ja Restart`

  Käsud vastavalt süsteemi seiskamiseks ja taaskäivitamiseks. Vaikeväärtused vastavalt `/sbin/halt` ja `/sbin/reboot`.

`ConsoleMode`

  Käsustring, mida kasutab nupu Seiskamine konsoolirežiim. Vaikimisi `/sbin/init `3``. BSD puhul ei ole see kasutatav.

`UserView`

  Kui see on "`1`", näitab &kdm; aken kasutajaid graafiliselt.

`Users`

  Komaga eraldatud loend kasutajatest, keda näidatakse graafiliselt. Kui `UserView` on "1" ja kirjet `Users` ei ole, otsib &kdm; kasutajaid paroolifailist `/etc/passwd`. Näidatakse kasutajaid, kel on lisaks kasutajanimele olemas reaalne nimi, kodukataloog ja vaikeshell - muul juhul neid ei arvestata. &kdm; otsib igale kasutajale ikooni kataloogist `$KDEDIR/share/apps/kdm/pics/users/`. Kui seal on olemas näiteks ikoon `juhanjalgratas.png`, siis kasutab &kdm; seda kasutaja juhanjalgratas näitamiseks. Kui seda ei ole, kasutab &kdm; ikooni `default.png`.

  &kdm; suudab toime tulla ka erinevas suuruses ikoonidega, kuid tulemus ei paista välja just kõige kenam. Lahenduseks on muuta kõik pildid ühsuuruseks, kasutades vastavaid rakendusi, näiteks KDE Pixie või GNU pilditöötlusrakendus gimp või John Bradley XV. Suurus 64x64 peaks olema piisavalt hea kuvatihedusega, sobides kokku ka vaikeikooniga. Mainitud rakendusi saab kasutada ka suvalises vormingus pildi teisendamiseks png-vormingusse.

`NoUsers`

  Komaga eraldatud loend kasutajanimedest, keda ei näidata. Seda saab tarvitada "pseudokasutajate", näiteks `sync` ja `shutdown` eemaldamiseks kasutajate vaateväljalt.

`SortUsers`

  Kui see on "`0`", näidatakse kasutajate nimekirja selle lugemise järjekorras. Vaikimisi näidatakse kasutajaid siiski sorteeritult.

`GUIStyle`

  Võib olla kas `Motif` või `Windows`.

### KDMDESKTOP

See sektsioon on iganenud. &kdm; varasemates versioonides sai seda kasutada taustaekraani määramiseks enne sisselogimist. &kdm; graafiline seadistaja võib endiselt selle sektsiooni tekitada, kuid &kdm; lihtsalt eirab seda.

### Locale

Seda sektsiooni kontrollib standardne KDE teek. Ainsad võtmed, millel võib mingi mõju olla, on järgmised:

    Country
    Language
    Charset

Võtmete lühikirjeldus:

`Country`

  näitab riiki. Kõigi süsteemis toetatud riikide koodid leiab failist `$KDEDIR/share/locale/l10n`. Riigikoodi kasutatakse faili `$KDEDIR/share/locale/l10n/riigi_kood/entry.desktop` määramiseks, mis võimaldab regioonipõhise info näitamist näiteks kellaaja, kuupäevade ja rahaühiku esitamisel.

`Language`

  näitab keelt, mida &kdm; kasutab (vaikimisi `C`, mis tähistab USA inglise keelt). Vaikeväärtuse tühistab keskkonnamuutuja `KDE_LANG`.

`Charset`

  näitab kasutatavat märgistikku (vaikimisi `iso-8859-1`).

Kui muudad antud võtmeid, kuid dialoogi tekst jääb endiselt inglisekeelseks, tähendab see tõenäoliselt, et süsteemi ei ole tõlkeid paigaldatud.

### Lilo

LiLo (Linuxi laadija) on alglaadimishaldur, mida GNU/Linux süsteemid sageli kasutavad. LiLo on väga hästi dokumenteeritud (selle uurimisega saab algust teha näiteks LiLo man-lehekülgedel). See sektsioon võimaldab seadistada süsteemi taaskäivitamise LiLot kasutades. Võtmed on järgmised:

    Lilo
    LiloCommand
    LiloMap

Võtmete lühikirjeldus:

`Lilo`

  Määrab, kas kasutada LiLot süsteemi taskäivitamisel või mitte (vaikimisi `FALSE`). Kui see on lubatud (`TRUE`), siis on dialoogis "Seiskamine" raadionupu "taaskäivitamine" kõrval veel üks rippmenüü, mis võimaldab valida süsteemi taaskäivitamisel kasutatava kerneli laadepildi. Nende nimekiri luuakse LiLo map-faili põhjal.

`LiloCommand`

  LiLo käivitusfaili asukoht (vaikimisi `/sbin/lilo`).

`LiloMap`

  LiLo map-faili asukoht. See LiLo fail sisaldab kernelite (operatsioonisüsteemide versioonide) nimekirja, mida alglaadimisel kasutada (vaikimisi asukoht on `/boot/map`).

## Süsteemi seadistamine &kdm;-i kasutama

See peatükk eeldab, et süsteem on juba seadistatud nii, et X Window System töötab ja et seadistamise eesmärk on vaid graafilise sisselogimise võimaldamine.

### &kdm;-i häälestamine

Peamine määraja, kas arvuti kasutab alglaadimise järel terminali (konsoolirežiim) või graafilist sisselogimist, on vaiketöötase. Töötaseme määrab /sbin/init, mida kontrollib seadistusfail `/etc/inittab`. Vaiketöötase on erinevates Unix süsteemides (ja erinevates Linuxi distributsioonides) erinev, kuid fail `/etc/inittab` peaks igatahes algama umbes nii:

    # Default runlevel. The runlevels used by RHS are: [Vaiketöötase. RHS töötasemed on:]
    # 0 - halt (Do NOT set initdefault to this) [seisak (ÄRA MÄÄRA seda vaikeväärtuseks)]
    # 1 - Single user mode [Üksikkasutaja režiim]
    # 2 - Multiuser, without NFS [Mitme kasutajaga režiim ilma NFS-ita]
    # 3 - Full multiuser mode [Täielik mitme kasutajaga režiim]
    # 4 - unused [pole kasutusel]
    # 5 - X11
    # 6 - reboot (Do NOT set initdefault to this) [taaskäivitus (ÄRA MÄÄRA seda vaikeväärtuseks)]

    id:3:initdefault:

Välja arvatud viimane rida, on kõik eeltoodu kommentaar. See selgitab, et töötase 5 on kasutusel X11 ning töötase 3 mitme kasutajaga režiimi puhul ilma X11-ta (konsoolirežiim). Viimane rida määrab, et süsteemi vaiketöötase on 3 (konsoolirežiim). Kui sinu süsteem kasutab juba graafilist sisselogimist (näiteks rakendust xdm), peaks vaiketöötase sobima X11 tarbeks määratuga.

Mõnes levinumas Linuxi distributsioonis on graafilise sisselogimise (xdm) töötasemed järgmised:

- 5 Red Hat 3.x ja uuema ning Mandrake jaoks

- 4 Slackware jaoks

- 3 S.u.S.E 4.x ja 5.x jaoks

Esimene samm süsteemi seadistamisel on tagada, et &kdm; oleks võimalik käivitada käsurealt. Kui see on tehtud, saab muuta süsteemi seadistusi, et &kdm; käivituks automaatselt iga taaskäivituse puhul.

kdm;-i testimiseks tuleb süsteem esmalt viia töötasemele, kus ei käivitata xdm-i. Selleks anna näiteks järgmine käsk:

    /sbin/init 3

Number "`3`" asemel võib seista ka mõni muu number vastavalt sellele, milline on antud süsteemi konsoolirežiimi töötase.

Seejärel tuleb määrata xdm seadistuskataloog, milleks tavaliselt on `/etc/X11/xdm` või `/usr/X11R6/lib/X11/xdm`. Seadistuskataloogis paikneb fail `Xsetuo_0`. Kui kompileerid &kdm;-i lähtetekstist ning samm `configure` ei leia seda kataloogi, tuleb &kdm; lähtetekstimallist paigaldada uus `Xsetup_0` versioon. Sinna võib lisada rea:

    kdmdesktop

näitamaks mõningaid kenasid taustu (pilte ja taustavärve). (Ma ei ole küll päris kindel, kas see toimib; kindlasti ei ole see aga kohustuslik). Kui `KDEDIR` ei juhtu olema `/opt/kde`, on mõttekas muuta `kdmdesktop`-i otsinguteed.

Kui süsteem kasutab ühendatavaid autentimismooduleid (PAM), mis on moodsates Red Hat ja Mandrake süsteemides täiesti tavaline, tuleks kontrollida, et PAM-i seadistus võimaldab sisselogimist teenusega `xdm`. Kui varem on xdm edukalt toiminud, ei peaks PAM-i seadistusse &kdm;-i kasutamiseks mingeid muudatusi tegema. `/etc/pam.conf` või `/etc/pam.d/xdm`. PAM-i seadistamise tutvustus väljub käesoleva käsiraamatu raamest, kuid PAM on igal juhul väga hästi dokumenteeritud (vaata näiteks `/usr/doc/pam*/html`).

Nüüd on aeg testida &kdm;-i, andes käsu:

    kdm -nodaemon

Kui ilmub &kdm; sisselogimisaken ja sellega saabki sisse logida, on kõik korras. Peamine probleem võib siin olla see, et käituslinkur ei pruugi leida Qt või KDE jagatud teeke. Kui kasutad KDE teekide binaardistributsiooni, kontrolli, et &kdm; oleks paigaldatud sinna, kus teekide arvates peaks kde paigaldatud olema (tavaliselt `/opt/kde/bin`) ning püüa määrata mõned keskkonnamuutujad osutama oma KDE ja Qt teekidele. Näiteks:

    export
    KDEDIR=/opt/kde
    export
    QTDIR=/usr/lib/qt2
    export
    PATH=$KDEDIR/bin:$QTDIR/bin:$PATH
    export
    LD_LIBRARY_PATH=$KDEDIR/lib:$QTDIR/lib

Kui see ikkagi probleemi ei lahenda, püüa käivitada hoopis xdm, et kontrollida, ega tegemist ei ole mingi tõsisema X'i seadistusprobleemiga.

Kui &kdm; õnnestub edukalt käivitada, võid asendada xdm-i &kdm;-iga. Seegi sõltub väga tugevasti distributsioonist.

- Red Hati puhul redigeeri faili `/etc/inittab`, otsi üles string xdm ja asenda see &kdm;-iga (sealhulgas kõik otsinguteed).

- Mandrake puhul kutsub X11 töötase failis `/etc/inittab` välja shelliskripti `/etc/X11/prefdm`, mille eesmärk on langetada valik mitme võimaliku kuvahalduri seas, nende hulka kuulub ka &kdm;. Kontrolli, et kõik otsinguteed oleksid korrektsed.

- S.u.S.E puhul redigeeri faili `/sbin/init.d/xdm`. lisades esimese rea:

      . /etc/rc.config
      DISPLAYMANAGER=kdm
      export DISPLAYMANAGER

- Enamik muid distributsioone sarnaneb eeltoodutega.

Kui sa ei soovi failis `inittab` midagi muuta, on võimalik anda `xdm`-ile nimeks `xdm.bak` ning muuta `xdm` &kdm;-ile osutavaks sümbolviidaks.

Nüüd võiks &kdm;-i uuesti testida, käivitades süsteemi töötasemel, mis &kdm;-ile ongi ette nähtud. Seda saab teha näiteks sellise käsuga:

    /sbin/init 5

Number "`5`" asemel võib olla ka muu number vastavalt sellele, milline on süsteemis X11 töötase.

Viimane samm on redigeerida failis `/etc/inittab` kirjet `initdefault`, mis määrab X11 töötaseme.

Enne selle muudatuse tegemist kontrolli, et sul oleks võimalik süsteem taaskäivitada, kui peaks mingi probleem ilmnema. Selleks võib olla distributsiooniga kaasa tulnud "päästeflopi" ("rescue") või vastav omaloodud flopi. Selle nõuande eiramine jääb sinu enda südametunnistusele.

Süsteemi taaskäivitades peaks lõpuks ilmuma &kdm; graafiline sisselogimise aken.

Kui see samm peaks ebaõnnestuma, on kõige usutavam põhjus selles, et käivitusaegne keskkond erineb keskkonnast, mida kasutati käsurealt testimise ajal. Kontrolli selliseid faile, nagu `/etc/X11/xdm/Xsetup_0` (ja kõiki selle väljakutsutavaid skripte), et otsinguteed ei oleks ilma sinu teadmata muutunud. Kui proovid süsteemis kasutada korraga kaht KDE versiooni, tasub olla eriti ettevaatlik ning üle kontrollida, et keskkonnamuutujad `PATH` ja `LD_LIBRARY_PATH` oleks korrektsed ja et käivitusskriptid neid kuidagi ei tühistaks.

### Paljude aknahaldurite tugi

&kdm; põhidialoogiaknas on rippmenüü "seansi tüüp", mis võimaldab valida seansiks pruugitava aknahalduri. Käesolevas peatükis kirjeldame muudatusi, mida tuleb ette võtta seadistusfailides, et seda võimalust kasutada saaks.

Võimalusi, mis ilmuvad rippmenüüs "seansi tüüp", määravad ära kirjed `kdmrc` sektsioonis `KDM`.

&kdm;-i abil sisse logides käivitatakse shelliskript `Xsession`. Valitud seansitüüp edastatakse käsurea argumendina. (`Xsession`-i asukoht on Red Hati ja Mandrake puhul `/etc/X11/xdm` ning S.u.S.E puhul `/usr/X11R6/lib/X11/xdm`). Failile `Xsession` võib olla mõttekas lisada rida:

    echo "$0 || $1 || $2"
    > $HOME/.Xsession_args

Mida edasi teha, sõltub suuresti sellest, kuidas süsteem tavaliselt aknahalduri käivitab. Võimalikud on kaks erinevat lähenemist, mille kohta toome kohe näited vajalikest muudatustest:

- Aknahaldur käivitatakse failis `Xsession` leiduvate käskudega. Sellisel juhul tuleks lisada lausung meelepärase aknahalduri käivitamiseks. Sellist lähenemist kasutab näiteks Mandrake Linux, mille kohta on siin näide failist `Xsession`:

      # now, we see if xdm/gdm/kdm has asked for a specific environment
      case $# in
      1)
          case $1 in
              kde)
              source /opt/kde2/bin/kde1
              exec startkde
              ;;
              kde2)
              source /opt/kde2/bin/kde2
              exec startkde
              ;;
          	failsafe)
      	exec xterm -geometry 80x24-0-0
      	;;
      	default)
      	;;
      	*)
      	exec /bin/sh -c "$(/usr/sbin/chksession -x=$1)"
      	;;
           esac
      esac

- Aknahaldur käivitatakse muu skriptiga, mille kutsub välja `Xsession`. Sellisel juhul tuleb tagada, et `Xsession`-ile edastatud parameeter edastatakse ka tollele muule skriptile. Kui näiteks aknahaldur käivitatakse nii:

      exec $startup

  tuleb see muuta selliseks:

      exec $startup $@

  Kui see muudatus on tehtud, tuleb tuvastada käivitustee, et leida hetk, mil aknahaldur käivitatakse. Üks võimalus kasutab aknahalduri käivitamiseks faili `xinitrc`, mis lubab kasutada süsteemset faili `/etc/X11/xinit/xinitrc` või kasutajapõhist faili `$HOME/.xinitrc`. Kui redigeerida faili `$HOME/.xinitrc`, võiks selle koopia salvestada `/etc/skel`, et see tekiks automaatselt iga kasutajakonto puhul, mis hiljem luuakse. Nüüd siis näide sellist lähenemist kasutava süsteemi failist `xinitrc`:

      #!/bin/bash
      #
      # .xsession/.xinitrc
      #
      # choose a window manager
      #

      defaultwm=kde
      #set the window manager to $1 if it was supplied
      windowmgr=${1:-$defaultwm}

      #start the respective window managers
      case ${windowmgr} in
        kde|kwm|kdestart)
      	WINDOWMANAGER=startkde
      	;;
        fvwm|fvwm2)
      	WINDOWMANAGER=fvwm2
      	;;

        fvwm95)
      	WINDOWMANAGER=fvwm95
      	;;

        *)    WINDOWMANAGER=windowmgr   # default for unknown wm's

      esac

      #
      # load resources
      #

      if [ -f /usr/X11R6/lib/X11/Xmodmap ]; then
          xmodmap /usr/X11R6/lib/X11/Xmodmap
      fi

      if [ -f ~/.Xmodmap ]; then
          xmodmap ~/.Xmodmap
      fi

      if [ -f ~/.Xdefaults ]; then
          xrdb -merge ~/.Xdefaults
      fi

      if [ -f ~/.Xresources ]; then
          xrdb -merge ~/.Xresources
      fi
      #
      # finally start the window manager
      #
      exec $WINDOWMANAGER

## Kdm kompileerimine ja paigaldamine

&kdm; on KDE projekti osa. KDE projekti mitmesugused koostisosad on jagatud pakettideks nimetatavatesse sekktsioonidesse. &kdm; kuulub kdebase'i nime kandvasse paketti. KDE lähtekoodi saab hankida arvukatelt Linuxi ja BSD distributsioonide CD-delt või laadida alla aadressilt www.kde.org (või selle peegelsaitidelt). Kui sul on olemas vana lähtekood, saad kasutada mõnda KDE cvsup-serveritest selle kaasajastamiseks, koormamata eriliselt oma võrku.

Enne kdebase paigaldamist tuleb paigaldada (just antud järjekorras) qt teek ning KDE paketid kde-qt-addon, kdesupport ja kdelibs.

Selleks peab olema eelnevalt paigaldatud X Window System, samuti C++ kompilaator ning GNU seadistusvahendid configure, automake ja autoconf.

Kui viimased lõigud tundusid sulle täiesti arusaamatu sõnamulinana, oled kas sattunud käsiraamatu valesse ossa või ootab sind ees suur ja võimas õppimiskogemus.

Kui kõik mainitud eeltingimused on rahuldatud, on väheusutav, et kdebase'i paigaldamisel mingeid probleeme ette tuleks. &kdm; asub kataloogis "`$KDEDIR/bin`.

`make `install`` kirjutab üle varasema `kdmrc`.

## Muud infoallikad

Kuna &kdm; on xdm-i järeltulija, võib kasulikku tausta leida xdm-i man-lehekülgedelt. X'iga seotud probleemide korral uuri X'i ja startx-i man-lehekülgi. Kui sul tekib &kdm; suhtes küsimusi, mis ei ole käesolevas käsiraamatus kajastamist leidnud, kasuta ära tõika, et &kdm;-i levitatakse vastavalt GNU Avalikule Litsentsise ning uuri lähtekoodi.

## Autorid ja litsents

&kdm; on arendatud rakendusest xdm, mille koodi ta osaliselt kasutab.

&kdm; 0.1 kirjutas Matthias Ettrich. Kõik hilisemad versioonid on kirjutanud Steffen Hansen.

Xdm autoriõigus (c) 1990: X konsortsium.

&kdm; koodi muude osade autoriõigus kuulub nende autoritele ning on litsenseeritud vastavalt GNU Üldisele Avalikule Litsentsile. Kõigil on lubatud &kdm;-i muuta ja muudetud varianti levitada tingimusel, et autorite nimed on ära mainitud.

&kdm; nõuab Qt teeki, mille autoriõigus kuulub Troll Tech AS-ile.

Dokumentatsiooni autorid:

- Dokumentatsiooni kirjutas Steffen Hansen stefh@dit.ou.dk

- Dokumentatsiooni laiendas Gregor Zumstein zumstein@ssd.ethz.ch. Viimane uuendus 09.07.1998

- Dokumentatsiooni vaatas KDE2 tarbeks üle Neal Crook nac@forth.org. Viimane uuendus 06.07.2000

Dokumentatsiooni autoriõigus: Steffen Hansen, Gregor Zumstein ja Neal Crook.

Tõlge eesti keelde Marek Laane bald@online.ee

&underFDL; &underGPL;