Daniel
Naber

     daniel.naber@t-online.de

David
Rugge

     davidrugge@mediaone.net

Marek
Laane

    bald@online.ee

Tõlge eesti keelde
2002-10-03
1.5

# Alustamine

See kujutab endast &kmail;i lühikest sissejuhatust ning kasutamisõpetust, mis võimaldab kohe rakendust kasutama hakata. Põhjalikuma info hankimiseks uuri osa &kmail;i kasutamine. &kmail;i paigaldamist aga kirjeldatakse käsiraamatu lisas.

&kmail;i esmakordne käivitamine tekitab sinu kodukataloogi kataloogi `Mail`. Selles leiduvad kohe esmaselt vajalikud alamkataloogid (`inbox` - sisenevad kirjad, `outbox` - väljuvad kirjad, `sent-mail` - saadetud kirjad, `trash` - prügikast ja `drafts` - mustandid). Vali Seadistused &kmail;i seadistamine... ning sisesta mõningane põhiline info, et &kmail; saaks korralikult sinu e-posti kätte saada ning kirju teele läkitada.

Seadistamisaken koosneb kuuest osast: Identiteedid, Võrk, Välimus, Redaktor, Turvalisus ja Kaustad.

Kirjade saamiseks ja saatmiseks on vajalik muuta vaid mõningaid asju kaardil Identiteedid ja Võrk.

## Identiteedi loomine

Kaardi Identiteedid pakutavad seadistamisvõimalused on iseenesest selged. Vali vaikeidentiteet ja klõpsa nuppu Muuda. Kirjuta väljale Nimi enda täielik nimi (&eg;`Jaan Juurikas`) ja väljale Organisatsioon enda organisatsiooni nimi (selle võib küll ka tühjaks jätta). Seejärel kirjuta väljale Meiliaadress oma e-posti aadress (&eg; `jaan@kusagil.ee`). Kui sul on kasutusel PGP või GnuPG, tuleb enda võti määratya väljal OpenPGP võti, mida näed kaardil Täpsemad valikud. Lisaks võid kiigata kaardile Signatuur ning seal oma signatuuri ehk allkirja sisestada. See on (enamasti) lühike tekst, mis lisatakse automaatselt kõigile sinu kirjadele.

## Konto loomine

Kaardil Võrk saab määrata seadistusi, mis annavad &kmail;ile teada, kuidas sinu kirju saata ja vastu võtta. Suuresti sõltuvad siinse seadistused sinu süsteemist tervikuna ning võrgust, kus asub meiliserver. Kui sa ei tea, millised need on, võta ühendust oma internetiteenuse pakkujaga (ISP) või süsteemiadministraatoriga.

### Kirjade saatmine

Kaardil Saatmine on kirjas meetodid, kuidas kirju saata. Nimekirjas esimesel kohal on vaikemeetod. Klõpsa nupul Lisa..., misjärel saad valida kahe erineva meetodi vahel: SMTP ja Sendmail. &Sendmail; tähendab siinkohal kohalikku tarkvara - väidetavalt on seda raske seadistada, nii et kui sul veel ei ole toimivat &Sendmail;i, vali parem SMTP ning anna väljal Nimi sellele meelepärane kirjeldav nimetus (&eg; `Minu e-posti konto`) ning väljal Server oma meiliserveri nimi ja domeen (&eg; `smtp.teenusepakkuja.ee`). Tõenäoliselt ei ole vaja muuta pordi seadistusi (vaikimisi on pordi numbriks `25`).

Kui soovid kasutada &Sendmail;i ning sa tarvitad sissehelistamisteenust, järgi juhiseid, mida antakse sendmaili seadistamiseks sissehelistamisteenuse korral KKK peatükis.

Siin määratud kirjade saatmise viisi kasutatakse sinu vaikeidentiteediga, samuti kõigi teiste identiteetide korral, millele ei ole määratud teistsuguseid kirjade saatmise meetodeid. Erinevad identiteedid võivad kasutada erinevaid kirjade saatmise meetodeis, mida saab valida kaardi Täpsemad valikud võimalust Edastamise viis ära märkides.

Muude võimaluste kirjeldus on antud peatükis Seadistamine.

### Kirjade vastuvõtmine

Konto loomiseks, mis võimaldaks kirju saada, vajuta kaardil Vastuvõtmine nupule Lisa.... Siis küsitakse sinu käest meilikonto tüüpi. Enamasti on mõistlik valik POP3 või IMAP. Kui soovid kasutada kohalikku postkastifaili, uuri palun lähemalt KKK-d faili lukustamise kohta.

Seejärel ilmub konto lisamise aken. Esmalt kirjuta väljale Nimi oma konto nimetus. See võib olla milline tahes. Väljadele Kasutajanimi, Parool ja Server tuleb kirjutada info, mida saad oma ISP või süsteemiadministraatori käest. Tõenäoliselt ei peaks muutma pordi into (vaikimisi on see POP3 puhul `110` ja IMAP-i korral `143`).

#### Ainult IMAP-iga seotud võimalused

Kui kasutad IMAP-it, saad lisaks määrata otsingutee väljal Kaustade eesliide. See annab &kmail;ile teada, kus asuvad serveril sinu kaustad. Kui sul on serveril ka shellikonto ning kirjad on salvestatud kodukataloogi, võib olla mõttekas ned salvestada hoopis alamkataloogi `Mail`. Kirjuta see väljale Kaustade eesliide, et &kmail; ei ajaks segamini postkasti- ja muid faile. Kui see võimalus sind ei köida, jäta väli lihtsalt tühjaks.

Kui märgid võimaluse Automaatne kaustade tihendamine, eemaldab &kmail; kirjad, mille sa oled serveril kustutanud, niipea, kui sa kaustast väljud. Vastasel juhul kirjad lihtsalt märgitakse kustutatuks ja sa pead ise kaustu tihendama, kasutades menüükäsku Fail Tihenda kõik kaustad.

Kui märgid ära võimaluse Näidatakse peidetud kaustu, on näha ka punktiga algavad varjatud kaustad.

#### Ainult POP3-ga seotud võimalused

Kui sa ei soovi jätta kirju serverile pärast nende allalaadimist, märgi võimalus Kirjad kustutatakse pärast tõmbamist serverist.

Märgi Jäetakse käsu "Kontrolli posti" täitmisel välja, kui sa ei soovi selle konto kontrollimist alati, kui kasutad menüüksäku Fail Kontrolli posti. Sellele vaatamata saad kontrollida, kas antud kontol on uusi kirju, kui valid menüükäsu Fail Kontrolli posti kontos.

Märgi Meili regulaarne kontrollimine, kui soovid, et &kmail; kontrolliks automaatselt uute kirjade olemasolu kontol. Intervalli saad määrata allpool kastis Kontrollimise intervall.

Sisenevad on vaikekataloog, kuhu sisenevad kirjad saabuvad. Kui soovid seda mingil põhjusel muuta, võid seda teha võimalust Sihtkaust kasutades. Kuid on palju usutavam, et sellisel juhul soovid tegelikult kasutada filtrit, millel pole antud võimalusega midagi ühist.

Väljal Eelkäsk saad määrata suvalise rakenduse, mida &kmail; käivitab enne kirjade tõmbamist. Palun määra siin rakenduse täielik asukoht (ära kasuta lühendeid, nt. ~) ja arvesta, et &kmail; ei jätka tegevust enne, kui rakendus pole oma tööd lõpetanud.

Kaardil Ekstrad saad valida võimaluse Konveieri (pipelining) kasutamine meilide kiiremaks tõmbamiseks, kui server seda toetab. Enne selle lubamist peaks hoolikalt kontrollima, kas see ikka toimib.

#### Nii IMAP-i kui POP3 võimalused

Kui lubad võimaluse POP parool säilitatakse seadistuste failis või IMAP parool säilitatakse seadistuste failis, jätab &kmail; sinu parooli meelde, nii et sa ei pea seda iga kord uuesti andma, kui käivitad &kmail; ja tõmbad uusi kirju.

Aga pane tähele, et &kmail; ei suuda parooli tõeliselt krüptida, nii et inimesed, kes pääsevad ligi sinu seadistuste failile (&eg; süsteemiadministraatorid) võivad selle võimaluse valimise korral hõlpsasti sinu parooli teada saada.

&kmail; toetab krüptimist SSL ja TLS vahendusel (TLS on soovitatavam, kui see on võimalik).

POP3 puhul toetab &kmail;:

- Avatud tekst

- PLAIN,

- LOGIN,

- CRAM-MD5 (soovitatav, kui saadaval ei ole DIGEST-MD5),

- DIGEST-MD5 (soovitatav) ja

- APOP autentimine.

DIGEST-MD5, CRAM-MD5 ja APOP on turvalised ka üksi, teised ainult siis, kui neid kasutatakse koos SSL-i või TLSiga. Võimalus Avatud tekst tuleks valida ainult juhul, kui server mingit muud autentimismeetodit ei toeta. Lisaks on IMAP-i puhul toetatud Anonüümne kasutaja, toetuseta aga APOP. Kasuta nuppu Kontrolli, mida server toetab kaardil Ekstrad resp. Turvalisus, et kontrollida, milliseid võimalusi server toetab.

Nüüd oled valmis kirju saatma ja saama. IMAP-i korral ava lihtsalt oma kaustad &kmail; peaakna kaustapuus. Seejärel võtab &kmail; ühendust serveriga ja näitab leitud kirju. POP3 korral kasuta menüükäsku Fail Kontrolli posti.

## Seadistuste testimine

Esmalt võiksid seadistuste testimiseks saata kirja iseendale. Kirja saatmiseks kasuta kiirklahvi &Ctrl;N, ikooni Uus kiri või menüükäsku Kirjad Uus kiri.... Ilmub redaktori aken. Kirjuta väljale Kellele: omaenda e-posti aadress ja mida iganes väljale Subjekt:. Seejärel saada kiri menüükäsuga Kirjad Saada.

Posti kontrollimiseks vali menüükäsk Fail Kontrolli posti. Peaakna all paremal nurgas näitab edenemise riba, mitu kirja alla tõmmatakse. Kui saad kätte äsja saadetud kirja, jääb üle vaid sind õnnitleda! Kui aga saad testimise ajal veateate, kontrolli üle, et võrk töötab ning vaata menüükäsuga Seadistused &kmail;i seadistamine... oma seadistused üle.

## Osa autorid

Selle osa kirjutasid Daniel Naber daniel.naber@t-online.de ja David Rugge davidrugge@mediaone.net.

Tõlge eesti keelde Marek Laane bald@online.ee