# &kppp; globaalsed seadistused

Siin tehtavad muutused mõjutavad kõiki &kppp; kontosid.

## Kaart Kontod

Kaart Kontod
Kaart Kontod

Kaart Kontod

Selles dialoogis saab hallata kontosid. Kontode nimed on näha dialoogi vasakpoolses osas nimekirjas.

Konto kustutamiseks klõpsa nupul Kustuta. Sinu käest küsitakse enne kustutamist, kas sa seda tõesti soovid.

Kontost saab teha koopia klõpsuga nupul Kopeeri. See võib olla kasulik näiteks pereliikmetele eraldi kontode loomisel, kuigi tavaliselt oleks seda märksa mõttekam luua neile hoopis operatsioonisüsteemi eraldi kasutajakontod. Kuid võib-olla on sul ühel ja samal ISP-l mitu kontot ja soovid neid kõiki kasutada.

Klõps nupul Redigeeri... avab dialoogi, mida kirjeldati osas Dialoogil baseeruv seadistamine, kuid antud juhul on siin ette määratud valitud konto seadistused.

Klõps nupul Uus... pakub võimalust valida abimehe või dialoogil baseeruva seadistamise vahel, mida on kirjeldatud eespool.

Kui valid konto ja arvestus on sisse lülitatud, on antud konto koguarvestus näha väljadel Ühenduse maksumus: ja Maht:.

Nende kõrval vasakul asuvad nupud Nulli... ja Vaata logisid.

Klõps nupul Nulli... seab ühenduse maksumuse ja mahu väärtuseks 0. Tavaliselt on seda mõttekas teha kord kuus või kvartalis, kui oled saanud telefoniarve ja selle tasunud. Mõlemat saab ka eraldi nullida valikuga, mis ilmub pärast nupule Nulli... vajutamist.

Klõps nupul Vaata logisid avab uue akna, kus näidatakse kõiki &kppp; vahendusel tehtud kõnesid. Kui oled logisid säilitanud, võid kuude kaupa nende vahel edasi-tagasi liikuda. See on eriti kasulik, kui oled saanud üle mõistuse suure telefoniarve ja tahad jõuda selgusele, miks see nii suur on!

## Kaart Seade

Kaart Seade
Kaart Seade

Kaart Seade

Siin saab valida ja seadistada modemi.

Modemi seade

  Siin saab valida seadme, mis vastab sinu riistvarale.

  `/dev/ttys0`

    DOS-i või &Windows; kasutajatele on see tuntud kui COM1. COM2 on `/dev/ttys1` ja nii edasi. Need on seadmed, mida &Linux; süsteemides tavaliselt kasutatakse.

  `/dev/cua0`

    Esimene jadaliin (COM1). COM2 on tavaliselt `/dev/cua1` ja nii edasi. Neid seadmeid kasutavad tavaliselt BSD süsteemid, nimelt FreeBSD, NetBSD ja OpenBSD. Ka vanemad &Linux; süsteemid võivad neid kasutada, kuigi &Linux; puhul hakkasid need mõni aeg tagasi kandma nime `/dev/ttySx`.

  `/dev/ttyI0`

    &Linux; puhul tähendavad need sisemisi ISDN kaarte. Need seadmed emuleerivad tavalist Hayes-ühilduvat modemit. `/dev/ttyI0` on esimene, `/dev/ttyI1` teine ISDN kaart ja nii edasi. Need seadmed on kasutatavad ainult &Linux; versioonis.

  `/dev/modem`

    Paljud &Linux; distributsioonid loovad sümbolviida, kus reaalsele modemile viitab `/dev/modem`. Selle kasutamist peaks vältima. Kasuta parem seadet, millele see viitab.

Vookontroll

  Vali riistvaraline (CRTSCTS), tarkvaraline (XON/XOFF) vookontroll või vookontrolli puudumine. Soovitatav on riistvaraline vookontroll.

Rea lõpp

  Vali korrektne Enter-märgijada oma modemile. Enamik kasutab CR/LF, kuid mõnel modemil võib see teisiti olla. Kui sisselogimisskripti ajal esineb mingeid probleeme, proovi seda muuta.

Ühenduse kiirus

  Vali nimekirjast ühenduse kiirus, mida sinu jadaport toetab. Arvesta, et jadaport toetab üldjuhul suuremat kiirust kui modem. Tõenäoliselt tuleks alustada suurima olemasoleva kiirusega ja seda kahandada vaid siis, kui ühendusel esineb probleeme.

Lukustusfaili kasutamine

  Selle lubamisel loob &kppp; lukustusfaili. &Linux; puhul on selle asukoht kataloogis `/var/lock`. Selliste lukustusfailide olemasolust sõltuvad mõned rakendused, näiteks mgetty, ning &kppp; ei tööta koos mgetty-ga, kui lukustusfail puudub. Kontrolli, et sa ei kasutaks võtit `lock` pppd puhul, kui soovd, et &kppp; lukustaks modemi, sest pppd võti `lock` tähendab, et pppd püüab modemit lukustada. Et &kppp; on selle juba lukustanud, ei suuda pppd seda teha ning &kppp; annab teada veast pppd suri ootamatult.

Modemi aegumine

  See on aeg sekundites, mida &kppp; ootab modemilt vastuse CONNECT saamiseks. Enamasti peaks olema sobilik väärtus 30 sekundi kandis.

## Kaart Modem

Kaart Modem
Kaart Modem

Kaart Modem

Ootamine kinnise tooni puhul

  See on aeg, mida modem peaks ootama enne taasvalimist, kui on saanud kinnise tooni. Arvesta, et mõnel maal on mõned teenusepakkujad soovitanud või isegi nõudnud seda mitte liiga lühikeseks määrata.

Modemi helitugevus

  Liuguriga saab määrata modemi helitugevuse. Vasakul servas on see nõrk, keskel keskmine ja paremal vali. Mõnel modemil tähendab nõrk heli sisuliselt heli keelamist, mõnel modemil on aga keskmine ja vali sisuliselt ühetugevused.

Modemi käsud

  Selles dialoogis saab määrata kõiki spetsiaalseid käske, mis sobivad sinu modemile. Kui sul on Hayes-ühilduv modem, ei ole tõenäoliselt vaja ühtegi vaikeväärtust muuta, kuid igal juhul tasuks üle vaadata käsiraamatu lisa Hayes-käsud. Selles leidub info võib vägagi kasuks tulla, kui sul tekib probleeme stabiilse ühenduse saamisel oma ISP modemitega. Kui tegemist on modemite lukustumisega, on eriti olulised käsud Viivitus enne Init'it ja Viivitus pärast Init'it. Need sunnivad &kppp; tegema väikese pausi vahetult enne ja pärast initsialiseerimisstringi saatmist modemile. Viivitus enne Init'it saadab vaikimisi ka CR, kui sa ei ole just viivituse intervalliks määranud 0.

Esita modemile päring

  Sellele nupule klõpsates palub &kppp; modemil end "tutvustada". Edu korral näidatakse modemi vastust dialoogis. Sõltuvalt modemist võib see anda mingit infot, aga võib ka mitte anda.

Terminal

  Nupu Terminal vajutamine avab miniterminali. Selle abil võib testida modemit ja katsetada läbirääkimiste protokolli ppp ühenduse initsialiseerimiseks ISP-ga. See tähendab, et nüüd puudub vajadus selliste terminalirakenduste järele, nagu minicom või Seyon.

## Kaart Graaf

Kaart Graaf
Kaart Graaf

Kaart Graaf

Siin saab määrata värve, mida &kppp; graafil kasutab. On võimalik määrata erinev Tausta värv, Teksti värv, Sissetuleva andmevoo värv ja Väljamineva andmevoo värv.

## Kaart Muud

Kaart Muud
Kaart Muud

Kaart Muud

Siin on mõned valikud, mis ei sobi kuhugi mujale, aga millest siiski võib kasu olla.

pppd versioon

pppd aegumine

  &kppp; ootab siin määratud aja pärast skripti ja pppd käivitamist, et pppd jõuaks luua kehtiva ppp üenduse, enne kui loobub ja tapab pppd

Ühenduse ajal dokitakse paneelile

  Selle valimisel dokitakse &kppp; paneelile, kus seda näitab väike animeeritud ikoon. Hiire vasaku nupu klõpsuga ikoonil saab taastada &kppp; akna. Hiire parema nupu klõpsuga avaneb menüü, mille abil saab akna taastada, lasta näidata võrguliikluse statistikat või ühenduse sulgeda. See võimalus käbi üle võimalusest Ühenduse saamisel minimeeritakse aken.

Ühenduse katkemisel helistatakse automaatselt uuesti

  Selle valimine sunnib &kppp; ühendust uuesti proovima, kui see katkeb.

Tiitliribal näidatakse aega

  See paneb &kppp; näitama ühenduse aega &kppp; akna tiitliribal, kui oled võrgus.

X serveri töö lõpetamisel katkestatakse ühendus

  Selle märkimine sunnib &kppp; sulgema ppp ühenduse, lahutama modemi ja lõpetama arvestuse, kui X server töö lõpetab. See on kasulik siis, kui kipub unustama X serveri töö lõpetamisel, et oled veel võrgus, või ka siis, kui sa lihtsalt ei viitsi käsitsi seanssi lõpetada. Kui sa ei soovi, et &kppp; lahutaks modemi X serveri töö lõpetamisel, peaks kasti märkimata jätma. Pane tähele, et kui oled lubanud arvestuse ning seda võimalust ära ei märgi, tekib sul logifailidesse lõpetamata arvetuse kirje igal sellisel juhul, kui X server lõpetab oma töö ja &kppp; samuti.

Ühenduse katkestamisel väljutakse

Ühenduse saamisel minimeeritakse aken

  Selle valimisel minimeeritakse &kppp; pärast ühenduse loomist. Ühenduse aega näidatakse tegumiribal.

## Kaart Info

Info näitab &kppp; versiooni, litsentsi ja teavet autori(te) kohta.