# Modemite trikid ja nõuanded

See osa peaks juhatama sisse kardetud ja (aga mitte nii) keerulisse modemite optimeerimise maailma. Siin kirjeldatavad käsud vastavad kõik Hayesi AT standardile, kuid mitte kõik modemid pole võrdsed, nii et sinu tulemused ei pruugi just samasugused olla.

## Modemiseansid

Modemiseanss võimaldab modemiga vahetult suhelda: sina annad korralduse ja tema vastab. Modemiseansi käivitamiseks, kui ühendust parajasti ei ole, klõpsa nuppu Seadista ning seejärel kaardil Modem nuppu Terminal. See avab akna modemi interaktiivseks seadistamiseks. Anna näiteks käsk ``ATZ`` (lähtestab modemi). Vastuseks peaks tulema OK. Seansi saab lõpetada menüükäsuga Fail Sulge.

## Modemiprofiilid

Üks põhjus, miks võib mõtet olla modemile käske otse saata, tekib siis, kui sul on modemiseadistus, mida soovid tallel hoida, mitte aga määrata kasutamiseks iga ühenduse korral. Selleks pakuvad hea võimaluse modemiprofiilid. Modemil võib olla salvestatud mitu profiili numbritega 0,1... `AT&V` näitab neid kõiki. Vaikeprofiil on tavaliselt 0 (seda saab muuta käsuga `AT&Y`). Parajasti kasutatavat profiili nimetatakse aktiivseks profiiliks.

Kui muudad seadistus, muudetakse aktiivset profiili. Käsk `ATZ` paneb modemi laadima vaikeprofiili, kustutades kõik tehtud muudatused. Muudatuste salvestamiseks ava profiil, mida tahad muuta, käsuga `ATZn` (kus n on profiili number). Tee soovitud muutused ja salvesta need käsuga `AT&Wn`. Kui soovid, et kppp kasutaks just sulle meelepärast profiili, muuda modemi initsialiseerimisstringi (Seadistus Modem Modemi käsud Initsialiseerimise käsustring). Näiteks `ATZ1` sunnib kppp modemi lähtestama ja kasutama profiili #1.

Kui soovid modemi lähtestada, et jõuda tagasi konkreetsesse käivitushetke, kasuta käsku `AT&F&W` aktiivse profiili asendamiseks vaikeväärtustega ning nende salvestamiseks vaikeprofiilina.

Näited profiili muutmisest on järgmises osas

## Modemi sundimine lahutama

Vahel võib juhtuda, et &kppp; ei suuda modemit korralikult lahutada. See on kõige tõenäolisemalt tingitud &kppp; ja modemi seadistuste sobimatusest. Standardmodem kasutab lahutamise sooritamiseks kaht meetodit: Command ja DTR. Käsumeetod (Command) saadab modemile paostringi, mis seab selle käsurežiimi, ning annab seejärel lahutamiskäsu (`ATH`).

Väljaspool &kppp;-d, näiteks pppd paketti käsitsi seadistades, on sageli kasuli pruukida käsumeetodit, et saaks väljuda terminaliseansist ja seejärel käivitada pppd ilma modemit lahutamata. Ülejäänud olukordades on enamasti eelistatav DTR meetod, kuivõrd see on lihtsam.

### DTR (`AT&Dn`) meetod

DTR meetod sunnib modemi lahutama alati, kui &kppp; lõpetab modemi kasutamise. Kui kasutad modemiseanssi ja esitad olekupäringu käsuga `AT&V` ning näed aktiivse profiili seadistuste seas kirjet `&D0`, on DTR lahutamismeetod keelatud. DTR meetodi lubamiseks kasuta nuppu Terminal modemiseansi alustamiseks ja seejärel:

    ATZ # lähtestab vaikeprofiili seadistused
    AT&D2  # Määrab lahutamismeetodiks DTR-i
    AT&W  # Salvestab vaikeprofiili

#### Kuidas DTR meetod toimib

Kui Data Terminal Ready (DTR) liin jadaliinil arvuti ja modemi vahel esile tõuseb, lahutatakse modem. Kui &kppp; avab jadapordi, liigub DTR liin alla, mida välisel modemil võib näha DTR (või TR) tulukese süttimise järgi. Kui TR tuluke kustub (sest &kppp; sulges jadapordi või juhtus midagi veel hullemat!), modem lahutatakse.

### Käsumeetod

Teine viis sundida modem ühenduse ajal lahutama (kasutatakse `AT&Dn`, kus n ei ole 2) on panna mode tunnustama käsku seansi ajal. Et lahutamine toimuks korrektselt, ava modemiseanss ja määra valveaeg üsna lühikeseks umbes nii:

    ATZ
    ATS12=5
    AT&W

Seejärel kasuta modemi käskude sektsioonis liugurit Valveaeg panemaks seda sobima registriga (`S12` väärtusele 5). Nüüd peaks modem korrektselt lahutama.

#### Kuidas käsumeetod toimib

Kui kohalik modem on ühendatud kaugmodemiga, on see ühendatud olekus, kus kõik saadavad märgid edastatakse kaugmodemile ilma neid tõlgendamata. Et midem tunnustaks märke käskudena, tuleb modem seada käsuolekusse. Sellega saab hakkama paokood.

Paokood määratakse kolme ajavahemikuna, mille pikkuseks on `S12` viiekümnendiksekundites.

- Vaikne (peab kestma enam kui `S12`/50 sekundit)

- Paomärk (määratud registriga `S2`, vaikimisi +), mis kordub kolm korda (vähem kui `S12`/50 sekundit nende vahel).

- Vaikne (peab kestma enam kui `S12`/50 sekundit)

Kui modem on käsuolekus, saab talle käske saata. Lahutamiseks saada käsk `ATH`. Paokoodi ja lahutamisstringi, mida &kppp; kasutab, näidatakse modemi käskude dialoogis. Need peaksid sobima sinu modemile.

## Toonvalimise kiirendamine

aKui kasutad toonvalimist, saab valimiseks kuluvat aega muuta registri `S11` abil. See määrab valimisel iga tooni saatmiseks kasutatava kestuse (sajandiksekundites). Vaikimisi on see 95 (peaaegu terve skund!) Kui kiiresti valida saab, sõltub sinu telefonifirma lülitusseadmetest. Minimaalne kestus on 50 ehk peaaegu kaks korda kiiremini, mis enamasti peaks ka toimima.

    ATZ        # lähtestab vaikeprofiili seadistustele
    ATS11=50   # kiireim valimisvõimalus, kui see ei toimi, suurenda väärtust
    AT&W   # salvestab vaikeprofiili