2002-09-22
3.1

# Järjehoidjate kasutamine

Kuigi &konqueror;i järjehoidjaid võib kasutada ka oma failide ja kataloogide salvestamiseks, on need on siiski kõige kasulikumad veebi lehitsemisel, võimaldades luua nimekirja vajalikest saitidest.

Järjehoidjate rippmenüü avamiseks võib klõpsata hiire vasaku nupuga menüüriba kirjel Järjehoidjad või kasutada klahvikombinatsiooni &Alt;B. Kui nimekiri nähtavale ilmub, saab selles liikuda nooleklahvidega või hiirega, sobivale kirjele jõudes aga vajutada klahvi Enter või klõpsata hiire vasaku nupuga soovitud asukoha avamiseks.

Uue kirje lisamiseks kasuta menüükäsku Järjehoidjad Lisa järjehoidja või kiirklahvi &Ctrl;B või klõpsa hiire parema nupuga veebilehekülje või kataloogivaate vabal alal ning vali hüpikmenüüst Lisa järjehoidjatesse.

Järjehoidjad võivad sisaldada alamkatalooge, neid saab luua menüükäsuga Järjehoidjad Uus järjehoidjate kataloog.... Järjehoidja lisamiseks põhinimekirja asemel alamkataloogi vali Järjehoidjate nimekirjast vajalik kataloog ning kasuta selles olevat käsku Lisa järjehoidja.

Kirjeid, mis on näha järjehoidjaribal, paiknevad alamkataloogis, mis tavaliselt kannab nimetust Tööriistariba, kuigi seda saab ka muuta Järjehoidjate redaktori abil.

Järjehoidjaid saab kasutada ka liikumise paneeli vahendusel.

## Järjehoidjate redaktor

Menüükäsk Järjehoidjad Redigeeri järjehoidjaid avab Järjehoidjate redaktori.

Selles on puuvaates näha kõik järjehoidjad ja nende alamkataloogid. Nagu &kde; puuvaates ikka, on ka siin alamkataloogidest vasakul pool väike ruuduke: kui selles on +-märk, avab klõps hiire vasaku nupuga alamkataloogi ja näitab selle sisu, kusjuures +-märk muutub --märgiks, klõps hiire vasaku nupuga --märgil sulgeb taas alamkataloogi.

Kirje valimiseks nimekirjast tee sellel klõps hiire vasaku nupuga või liigu nimekirjas nooleklahvidega üles ja alla ning kasuta nooleklahve paremale alamkataloogi avamiseks ja vasakule sulgemiseks.

Kirje võib liigutada teise kohta tavalist lohistamist või siis lõika ja aseta meetodit kasutades. Järjekord, milles kirjeid Järjehoidjate redaktoris näidatakse, on sama järjekord, mis on näha järjehoidjate rippmenüüs. Menüükäsuga Lisa Lisa eraldaja võib lisada eraldusjooni, kuhu süda vaid soovib.

Suvalisse kohta saab luua uue alamkataloogi menüü Lisa käsuga Loo uus kataloog.... Sama tulemuse annab redaktori aknas hiire parema nupuga sooritatud klõpsu järel ilmuvast hüpikmenüüst samanimelise käsu valimine või kiirklahv &Ctrl;N.

Järjehoidja või kataloogi nime muutmiseks vali see ning vajuta F2 või kasuta menüü Redigeerimine käsku Nimeta ümber või sama käsku hüpikmenüüst, mis ilmub hiire parema nupu klõpsuga kirjel. Redigeerida saab ka &URL;-i, kui vajutada F3 või valida menüükäsk Muuda URLi.

Järjehoidjate redaktor võimaldab importida järjehoidjaid väga paljudest veebilehitsejatest &konqueror;i järjehoidjate nimekirja, paigutada nad uude kataloogi või asendada nendega kõik senised järjehoidjad. Selleks vali menüüst Fail käsk Import. Käsk Fail Eksport võimaldab kasutada &konqueror;i järjehoidjaid &Netscape; või Mozillaga.

Kui kasutad sageli nii &Netscape; kui &konqueror;i veebibrauserit, võib olla &Netscape; järjehoidjate importimisest &konqueror;i parem mõte valida menüüs Seadistused käsk Netscape järjehoidjaid näidatakse Konquerori akendes. Pärast seda kajastuvad kõik &Netscape; järjehoidjates tehtud muudatused automaatselt ka &konqueror;is.

Määramaks, millist järjehoidjate alamkataloogi kasutatakse järjehoidjariba kirjete näitamisks, vali alamkataloog ning seejärel menüüst Redigeerimine käsk Säti tööriistariba kataloogiks.

Kui oled oma järjehoidjaid korrastamas ega suuda meenutada, mis mingil leheküljel üldse oli, saad selle Järjehoidjate redaktoris hõlpsasti avada, klõpsates hiire parema nupuga kirjel ja valides hüpikmenüüst käsu Ava Konqueroris. Kui aga soovid kõigest kontrollida, kas &URL; ikka veel kehtib, vali Kontrolli olekut.

Ära unusta tehtud muudatusi salvestamast menüükäsuga Fail Salvesta või kiirklahviga &Ctrl;S, enne kui lahkud Järjehoidjate redaktorist.