# &kview; käsiraamat

Hauke
Hildebrandt

    hauke.hildebrandt@iup.uni-heidelberg.de

Sirtaj
Singh
Kang
Arendaja
Lauri
Watts

    lauri@kde.org

Korrigeerija
Marek
Laane

    bald@online.ee

Tõlge eesti keelde
2001
Hauke Hildebrandt
&FDLNotice;
2001-02-01
1.00.00

&kview; on piltide vaatamise rakendus. See on pisike ja kiire ning ta suudab kasutada mõningaid elementaarseid pilditöötluskäske. Rakendus võimaldab töötada paljude erinevate failivormingutega ning teisendada pilte ühest vormingust teise. &kview; ei kujuta endast võimsat pilditöötlusrakendust, kuid sellest piisab terve rea igapäevaste ja tavaliste vajaduste rahuldamiseks (nt. uue vahva töölaua tausta loomiseks...).

KDE
kview
kdegraphics
pilt
graafika
vaataja

## Sissejuhatus

&kview; on &kde; töölaua pildivaataja. See võimaldab vaadata pilte paljudes erinevates vormingutes, nt. &PostScript;, TIFF &etc; Salvestades faile esialgsest erinevasse vormingusse, saab piltidele kerge vaevaga anda uue vormingu. Lisaks pakub &kview; mõningaid vahvaid võimalusi pilte kergelt töödelda, näiteks neid suurendada/kahandada, pöörata ja filtreerida. Pildid võib vahetult töölauale asetada töölaua taustana või nad slaidiprogrammi paigutada ja seda seejärel nautida.

## Näide &kview; seansist

See peatükk võtab lühidalt läbi enamiku &kview; võimalustest, et anda sulle kiire ülevaade, kuidas sellega ümber käia. Kõigi kasutatavate käskude kirjeldus tuuakse ära hiljem.

Käsiraamatus kasutatavad pildid on pärit kde; paketist kdeartwork. See pakett lausa kubiseb asjadest, mis annavad sinu töölauale vürtsi juurde ning seda oleks igati kasulik ise järele proovida, aga kui sul pole seda paketti paigaldatud, võid kõike uurida ükspuha millise pildifaili peal.

### Hakkame peale!

Kui oled &kview; käivitanud (paneelimenüüst või käsurealt korraldusega `kview`), avaneb &kview; peaaken, kus on näha tühi töötsoon:

&kview; käivitamine
&kview; uus aken.

&kview; uus aken

Loovaid inimesi, nagu sina ja mina, ajab tühi töötsoon pigem masendusse, seepärast avame kohe uue pildi. Esmalt aga muudame viisi, kuidas &kview; oma peaakna ning laaditava pildi suurust muudab. Selleks vali menüüst Seadistused käsk KView seadistamine. Ilmub järgmine dialoog:

Seadistuste muutmine
Seadistuste dialoog.

Muuta või mitte muuta suurust

Vali Suurust ei muudeta. See tähendab, et laadimisel ei muudeta ei &kview; peaakna ega pildi suurust.

Nüüd ava fail `Dasding.jpg`, mille leiad oma &kde; asukohas (tõenäoliselt `/opt/kde` või `/opt/kde2`) kataloogis `./share/wallpapers`. No see näeb juba päris hea välja!

Laaditud pilt
&kview;'s avatud taustapilt.

Kena pilt on laaditud...

### Natuke uuendamismeelt

Teeme nüüd laaditud pildist uue taustapildi. Tegelikult läheb meil ju vaja vaid &kde; logo (seda hammasratast), mitte aga kogu pilti, nii et valime logo, tõmmates selle ümber kasti. Hoia all hiire vasak nupp ning liiguta hiirt. Ilmub valikut tähistav punktiirjoon. Kui arvad, et see pole päris hea valik, siis korda operatsiooni, kuni valik sulle meeldib. Seejärel lõika valitud ala menüükäsuga Redigeerimine Lõika välja või samatähendusliku kiirklahviga &Ctrl;C. Töötsoon peaks nüüd välja nägema selline:

Väljalõigatud pilt
Tähtis valik

Taandatud olulisele

Kui lõikamise tulemus siiski ei peaks rahuldama, saad alati taastada pildi algoleku menüükäsuga Redigeerimine Laadi uuesti või kiirklahviga &Ctrl;R.

### Katseklaasis

Me tahame ju olla loovad, eks? &kview; võimaldab piltide töötlemiseks kasutada mõningaid filtreid. Need on mugavuse mõttes koondatud menüüsse Filter. Esmalt muudame niinimetatud gammategurit. See puudutab peamiselt pildi keskmise väärtusega toone, jättes kõige heledamad ja tumedamad osad peaaegu puudutamata. Valime menüükäsu Filter Intensiivsus Gammakorrektsioon. Ilmub dialoog, kus anname väärtuseks 0,4 ning vajutame nuppu OK. Pilt muutus natuke tumedamaks:

Gammakorrektsiooniga
Gammakorrektsioon

Pärast gammakorrektsiooni

Veidi psühhedeelilist meeleolu saab lisada eredusega mängides. Ereduse valimine avab taas dialoogi. Seekord saab uue ereduse anda protsentides algväärtuse suhtes (seega 100 protsnti tähendab algväärtust). Sisesta väärtus `300,0` ja vaata, mis juhtub:

Eredam
Eredam kui kunagi varem

&kde; on eredam kui kunagi varem

Lõpuks hägustame pilti veidi, valides menüükäsu Filter Mahenda. Rakenda seda filtrit kaks või kolm korda (või ka rohkem, kui tunned, et see sulle meeldib!). Mahendusfilter kahandab naaberpikselite kontrasti:

Mahedam
Mahedam kui kunagi varem

&kde; - mahe kui siid

### Töölaua sisustamine

Enne kui me kasutama oma meistriteist töölaua taustapildina, võiks selle salvestada. Mingi äkilise tuju ajel tahame oma praegu JPEG vormingus pildi salvestada hoopis PNG vormingus. See on imelihtne: menüükäsk Fail Salvesta ning failinimele laiendi `.png` andmine:

Salvestamine
Pildi salvestamine

Salvestamine ja teisendamine ühekorraga

Suur hetk on lõpuks kätte jõudnud: vali menüükäsk Töölaud Töölaud paanidena ja imetle oma kunstipärast taustapilti:

Taust
Uus taust

Kuhu ka ei vaataks - ikka KDE

## Käskude seletused

&kview; käivitamisel on näha tavapärane rakenduste välimus: dokumente (antud juhul siis pilte) sisaldav töötsoon, mitmesuguste menüüdega menüüriba, kiiresti käske rakendada võimaldavate ikoonidega tööriistariba ning allääres olekuteateid näitav olekuriba. Kui laadid pildi &kview; peaaknasse, saab kasutada veel kontekstimenüüd, mis avaneb hiire parema nupu klõpsuga pildil (aga seda sa tead juba nagunii?). Nüüd selgitame kõiki menüükäske selles järjekorras, nagu nad menüüdes esinevad.

### Menüü Fail

&Ctrl;O Fail Ava

  Avab uue pildi &kview; aknas. &kview; peaakna ning pildi suuruse pärast laadimist määravad sinu valitud seadistused. Kui avad mitu pilti, näidatakse ainult viimast, kuid kõigile pääseb ligi piltide nimekirja vahendusel.

Fail Ava hiljutine

  Näitab viimati avatud piltide nimekirja. Neist mõne valimine avab pildi uuesti.

&Ctrl;S Fail Salvesta

  Salvestab parajasti vaadatava pildi.

Fail Salvesta kui

  Salvestab pildi uue nimega. Uue failivormingu valimisega saab ka teisendada pildi mõnda muusse graafikafaili vormingusse.

&Ctrl;W Fail Sulge

  Sulgeb parajasti vaadatava pildi.

&Ctrl; P Fail Trüki

  Trükib pildi.

&Ctrl; N Fail Uus aken

  Avab rakenduse uue (tühja) akna.

&Ctrl; X Fail Sulge aken

  Sulgeb aktiivse akna. Kui avatud on ainult üks aken, siis lõpetab ühtlasi ka &kview; töö.

&Ctrl;Q Fail Välju

  Lõpetab &kview; töö. Kui avatud on mitu &kview; akent, suletakse need kõik.

### Menüü Redigeerimine

&Ctrl; Shift F Redigeerimine Täisekraani näitamine

  See võimalus maksimeerib &kview; akna ja parajasti näidatava pildi, mis võimaldab seda lähemalt uurida. Ajutiselt eemaldatakse isegi akna dekoratsioonid (tiitliriba jne.). Seda võimalust uuesti valides taastub tavaline režiim.

C Redigeerimine Lõika välja

  Kui oled valinud osa pildist (tõmmates hiirega pildile kasti), võid selle ülejäänud pildist antud võimalust kasutades välja lõigata. Pilt kahaneb seejärel valikuni.

Ctrl R Redigeerimine Laadi uuesti

  Taastab pildi esialgse oleku (nagu see oli avades).

### Menüü Vaade

Vaade Suurendus

  Avab suurendusteguri muutmise dialoogi. See väärtus on väljendatud protsentides pildi esialgse suuruse suhtes.

&Ctrl;+ Vaade Suurenda

  Suurendab pilti kümme protsenti. Arvesta, et siin on tegemist pildi käesoleva suurusega.

&Ctrl;- Vaade Vähenda

  Vähendab pildi suurust kümme protsenti. Ka siin on tegemist pildi käesoleva suurusega.

] Vaade Topeltsuurus

  Kahekordistab pildi käesoleva suuruse.

[ Vaade Poolsuurus

  Kahandab pilti poole võrra. Nagu eelmistegi võimaluste korral, on siin tegemist pildi käesoleva suurusega.

M Vaade Maks. suurus

  Maksimeerib pildi suuruse. Pilt mahutatakse aknasse. Sealjuures ei säilitata mõõtmete vahekorda.

A Vaade Maks./aspekt

  Maksimeerib pildi suuruse. Pilt maksimeeritakse, kuid seekord säilitatakse ka mõõtmete vahekord.

### Menüü Muutmine

See menüü võimaldab kasutada mõningaid lihtsaid geomeetrilisi operatsioone, nimelt keeramist ja peegeldamist.

; Muutmine Keera päripäeva

  Keerab pilti 90 kraadi päripäeva (kellaosuti liikumise suunas).

, Muutmine Keera vastupäeva

  Keerab pilti 90 kraadi vastupäeva (vastu kellaosuti liikumise suunda).

V Muutmine Pööra vertikaalselt

  Pöörab pilti vertikaalselt. Matemaatiliselt tähendab see pildi peegeldamist piki selle horisontaalset kesktelge.

H Muutmine Pööra horisontaalselt

  Pöörab pilti horisontaalselt. Matemaatiliselt tähendab see pildi peegeldamist piki selle vertikaalset kesktelge.

### Menüü Töölaud

Töölaud Töölaud paanidena

  Seab pildi paanidena töölaua taustapildiks.

Töölaud Töölaud maksimeerituna

  Seab pildi töölaua taustapildiks. Selle võimaluse korral sobitatakse pilt töölaua suurusele, mis võib tähendada ka mõõtmete vahekorra muutmist.

Töölaud Töölaud maksimeerituna/aspekt

  Seab pildi töölaua taustapildiks. Selle võimaluse korral sobitatakse pilt töölaua suurusele, kuid mõõtmete vahekorda ei muudeta.

### Menüü Pildid

&kview; pakub mõningaid võimalusi elementaarseks pilditöötluseks:

Pildid Pildiloend...

  Näitab hetkel laaditud piltide nimekirja. Piltide vahel võib liikuda nende nimel topeltklõpsu tehes või kasutades nuppe Eelmine ja Järgmine. Nupp Segatud seab pildid juhuslikku järjekorda, Sorteeri korraldab nad tähestiku järjekorras. Klõps nupul Käivita slaidiprogramm algatab slaidiprogrammi praeguste intervalli- ja muude seadistustega. Lisaks võib piltide nimekirja salvestada või laadida vastavaid nuppe kasutades.

&Alt;Nool vasakule Pildid Tagasi

  Liigub loendi eelmisele pildile.

&Alt;Nool paremale Pildid Edasi

  Liigub loendi järgmisele elemendile.

S Pildid Slaidiprogramm sees/väljas

  Käivitab või peatab slaidiprogrammi.

### Menüü Filter

&kview; pakub mõningaid võimalusi elementaarseks pilditöötluseks:

Filter Intensiivsus Eredus

  Muudab pildi eredust. Sisesta uus väärtus protsentides (esialgse väärtuse suhtes).

Filter Intensiivsus Gammakorrektsioon...

  Kohandab gammategurit.

Filter Halltoonides

  Teisendab värvipildi halltoonidesse.

Filter Mahenda

  Mahendab pilti, kahandades kontrasti naaberpikselite vahel.

### Menüü Seadistused

See menüü pakub võimalusi seadistada &kview;, muuta selle välimust, kiirklahve ja tavapärast käitumist.

&Ctrl;M Seadistused Menüüriba näitamine

  Lülitab menüüriba näitamise sisse/välja.

Seadistused Tööriistariba näitamine

  Lülitab tööriistariba näitamise sisse/välja.

Seadistused Olekuriba näitamine

  Lülitab olekuriba näitamise sisse/välja.

Seadistused Salvesta seadistused

  Salvestab parajasti kehtivad seadistused.

Seadistused Kiirklahvide seadistamine...

  Avab kiirklahvide muutmist võimaldava dialoogi. Selle abil on võimalik muuta standardseid &kview; kiirklahve või luua hoopis uued.

Seadistused Tööriistaribade seadistamine...

  Avab tööriistaribade seadistamise dialoogi. Selle abil saab lisada ja eemdaldada &kview; käskudega tööriistaribade nuppe.

Seadistused KView seadistamine...

  Avab dialoogi mõningate võimaluste ning kiirklahvide muutmiseks:

  Laadimisel

    See võimalus määrab, kas akna ja/või pildi suurust muudetakse uue pildi laadimisel &kview;s või mitte. Kui lubatud on ainult akna suuruse muutmine, muudetakse &kview; akna suurust, nii et see sobituks täpselt laaditud pildiga. Arvesta, et see võib muuta peaakna üsna ebardlikuks, kui laadid näiteks tillukese nupu pildi (akna suurust saab mõistagi kohe lohistades ka muuta). Kui pilt on aga väga suur (pikselites), siis võib see &kview; akna tiitliriba sootuks ekraanilt välja tõrjuda. Samalaadne on võimalus Pildi suuruse muutmine sobivaks aknasse, mis muuadb pildi suurust (säilitades mõõtmete vahekorra), et see mahuks &kview; töötsooni. Kui aga valid Millegi suurust ei muudeta, säilitavad nii &kview; kui pilt oma suuruse.

  Slaidiprogramm

    Siin saab muuta slaidiprogrammi parameetreid: slaidide näitamise vahele jäävat intervalli ning seda, kas see on korduv.

### Menüü Abi

&help.menu.documentation;

## Käsurea võtmed

&kview; on võimalik käivitada otse terminalist (näiteks &konsole; või xterm). Kasutada saab ka mõningaid võtmeid.

`kview` `--help`

  Näitab käsurea võtmeid (vt. allpool).

`kview` `--help-qt`

  Näitab spetsiifilisi &Qt; võtmeid (see on GUI teek, millele tugineb &kde;).

`kview` `--help-kde`

  Näitab spetsiifilisi &kde; võtmeid.

`kview` `--help-all`

  Näitab kõiki käsurea võtmeid.

`kview` `--author`

  Soovid saata kellelegi sooje tervitusi ja kuumi kiidusõnu? Siis on see õige koht!

`kview` `-v`, `--version`

  Näitab &kview; versiooni (samuti &Qt;/&kde; versiooni).

`kview` `--license`

  Näitab, milline litsents &kview; puhul kehtib.

## Autorid ja litsents

&kview;

Rakenduse autoriõigus 1997-2001: Sirtaj S. Kang taj@kde.org

Integreeris KPartsiga Simon Hausmann shaus@neuro2.med.uni-magdeburg.de

Hooldaja: Matthias Kretz kretz@kde.org

Dokumentatsiooni autoriõigus 2001: Hauke Hildebrandt hauke.hildebrandt@iup.uni-heidelberg.de

&underFDL; &underGPL;

## Paigaldamine

### &kview; hankimine

&install.intro.documentation;

&install.compile.documentation;

### Nõuded

Kuna &kview; on osa &kde; töölauast, peab selle kasutamisks olema paigaldatud &kde;. Mitmesuguste graafikafailide vormingute kasutamiseks vajab &kview; siiski mõningaid lisateeke. Näiteks PNG jaoks tarvitab &kview; vastavat teeki libpng. &kview; kasutab teeke, mille on registreerinud kdelibs/kimgio. Hetkel on toetatud libtiff, libpng ja libjpeg.

&documentation.index;