# &kpat; käsiraamat

Paul Olav
Tvete
Maren
Pakura
Stephan
Kulow
Mike
McBride
Korrigeerija

    mpmcbride7@yahoo.com

Paul Olav
Tvete
Arendaja
Stephan
Kulow
Arendaja
Marek
Laane

    bald@online.ee

Tõlge eesti keelde
2000
Paul Olav Tvete
2001
Maren Pakura
&FDLNotice;
2001-02-18
2.00.00

&kpat; on äärmiselt köitev &kde; kaardimäng

KDE
mäng
kaardimäng
solitaire

## Sissejuhatus

Kaardimängu Patience mängimiseks läheb vaja, nagu selle ingliskeelne nimigi ütleb, kanatust. Lihtsamate mängude puhul, kus mängu käik sõltub ainult sellest, kuidas kaardipakk on segatud, on kannatus ka ainus asi, mida sul tõeliselt vaja läheb.

Kuid kannatust läheb vaja ka siis, kui kavatsed ellu viia oma võiduka strateegia.

Kõigile mängudele on ühine see, et sul tleb seada kaardid neid liigutades ja ümber asetades kindlasse järjekorda.

## Reeglid

Iga mäng sisaldab üht või kaht 52-kaardilist pakki. Igas pakis on neli masti:

| Risti
| Poti
| Ärtu
| Ruutu

Igas mastis on järgmise tugevusega kaardid: äss, kaks, kolm, neli, viis, kuus, seitse, kaheksa, üheksa, kümme, soldat, emand ja kuningas.

Kokku teeb see mastirea. Need jagunevad pärismastireaks ja pseudomastireaks. Pärismastirida tähendab üht masti tervikuna (&eg; ruutu), pseudomastirida aga seda, et mastireas vahelduvad värvid musta (risti ja poti) ning punase (ärtu ja ruutu) vahel.

Kui rida ei ole täielik, nimetatakse seda osareaks.

&kpat; mänguväli

Tüüpilises kaardimängus on vaid mõned elemendid, nimelt:

1. Algpakk

  Iga mängu alguses on kaardid mänguväljal segamini. Kuid mitte igas mängus ei jagata kõiki kaarte välja, vaid mõned on jäetud pakki. Selle leiab mänguväljalt enamasti üsna lihtsalt üles, kuivõrd see on peaaegu kõigis mängudes ainuke pakk väljal, mis on mängija poole seljaga.

  Kui ükski kaart ei ole seljaga, on nad kõik järelikult välja jagatud ja algpakk puudub. Need mängud on kõige raskemad, sest nende puhul ei ole mängus mingit juhuslikkust ja seega ei ole ka kedagi süüdistada.

2. Heitepakk

  Paljudes mängudes asetatakse kaardid algpakist kõigepealt heitepakki, kui sa algpaki kaartide ümberpööramiseks ülemisel kaardil klõpsad.

  Sealt saab võtta kaardi (mis enam ei ole mängija poole seljaga) ning selle mängu panna.

3. Lõpp-pakk

  Lõpp-pakk on koht, kus kaardid peaksid eduka mängu lõpus asuma. Kui see nii on, oled mängu võitnud.

  Enamikus mängudes on lõpp-pakkide koht algul tühi, kuid &kpat; saadab sobivad kaardid automaatselt sinna, säästes sind sellest mängu kõige igavamast osast.

4. Mängupakid

  Need on pakid, kus tegelikult käib kaartide ümberjagamine. Milliseid reegleid seejuures järgitakse, sõltub mängust. Mõnes on näha kõik kaardid, mõnes ainult pealmine. Mõned lubavad eemaldada ainult pealmise kaardi, mõned suvalise jne. Täpsemalt on mängude erinevaid reegleid kirjeldatud edaspidi.

### Kasutamisest üldiselt

Menüü kasutamine on liigagi lihtne, et seda kirjeldada.

### Klondike

Klondike on usutavasti kuulsaim kaardimäng - eriti seepärast, et see käib kaasas ühe sageli kasutatava operatsioonisüsteemiga. Seda mängitakse ühe kaardipakiga.

Klondike eesmärk on seada kõik kaardid kasvavasse pärismastiritta. Tavaliselt läheb see üsna edukalt niipea, kui kõik kaardid on jõudnud mängupakkidesse.

Osaread mängupakkides peavad olema kahanevad, kaardid võivad aga olla vahelduva värviga (must punasel ja vastupidi). Liigutada saab terveid osaridu või ka osa sellest, kui selle esimene kaart sobib mõne muu mängupaki peale.

Tühjaks jäänud mängupaki väljale saab asetada kuninga või kuningaga algava osarea.

Algpakil klõpsates liigutatakse üks kaart heitepakki, kust selle saab liigutada mängu- või lõpp-pakki. Kui algpakk on tühjaks saanud, saab kogu heitepaki uuesti algpakiks moondada, klõpsates tühjaks jäänud algpaki väljal.

Algpaki kaarte võib läbi lehitseda ilma igasuguste piiranguteta, kuid sa leiad peagi, et mäng on kaotatud, kui sa ei leia enam ühtegi liigutatavat kaarti ning ka heitepaki moondamine algpakiks ei anna ühtegi mõistlikku lahendust.

### Vanaisa

Seda mängu tutvustas Paulile tema vanaisa, millest tuleneb ka selle nimi. Teadaolevalt ei ole teisi samasuguseid mänge olemas.

Vanaisas on üks kaardipakk jagatud seitsmele väljale, mõned kaardid on mäng alguses seljaga.

Eesmärk on seada kõik kaardid pärismastiridadena kasvavas järjekorras lõpp-pakkidesse.

Liigutada saab iga paki iga kaarti, kui see sobib mõne muu kaardiga, luues kahaneva osarea. Nii saab asetada poti viie poti kuuele sõltumata sellest, mitu kaarti poti viie peal asub. Kuid poti kuus peab olema oma paki pealmine kaart.

Vabaks jäänud väljale võib asetada kuninga (taas ei ole oluline, kas selle peal on kaarte ja kui palju neid on).

Kui kaarte ei ole enam võimalik liigutada, saab neid kuni kaks korda ümber jagada. Lõpp-pakkides olevad kaardid jäävad paika, kuid mängipakkide kaardid jagatakse ümber, et sul oleks võimalik siiski võitev lahendus leida.

Kuigi reeglid on päris lihtsad ja lubavad sooritada mitmekesiseid käike, ei ole mängu võitmine siiski lihtne ja pakub suurt naudingut.

### Ässad välja

Sellel mängul on äärmiselt lihtsad reeglid, kuid seda pole sugugi lihtne võita. Seda mängitakse ühe kaardipakiga ning eesmärk on asetada kõik kaardid lõpp-pakki, välja arvatud ässad, nii et lõpuks oleks igal mänguväljal üks äss.

Lõpp-pakki saab klõpsates asetada iga paki ülemist kaarti, mis on sama värvi (&eg; poti) ning väiksema väärtusega kui teine pealmine kaart (&eg; poti kuus ja poti neli).

Kui ühtegi kaarti ei saa enam lõpp-pakki liigutada, saab igale mänguväljale asetada uue kaardi, klõpsates algpakil.

Vabaks jäänud väljale saab liigutada suvalise mängupaki pealmise kaardi. Sellise liigutamisega saab vabastada alumisi kaarte, et neid oleks võimalik lõpp-pakki asetada.

Automaatkäike selles mängus kasutada ei saa.

### Freecell

Freecelli mängitakse ühe kaardipakiga. Vasakul ülal on neli vaba välja. Nende kõrval asub neli lõpp-pakivälja ning all kaheksa mänguvälja.

Mängu eesmärk on asetada kõik kaardid kasvavate pärismastiridadena lõpp-pakkidesse. See läheb enamasti korda, kui sa tead, kuidas mängida, sest Freecell on võidetav umbes 99,9% juhtudest (esimesest 32 000 variandist on ainult üks mittevõidetav - 11 982 nimelt, kui see sind huvitab).

Mänguväljadel tuleb luua kahanevaid osaridu, kus punased ja mustad mastid vahelduvad. Vabale väljale võib asetada suvalise kaardi.

Liigutada saab vaid üht kaarti, mis on mängupaki ülemine või asub vabal väljal. Osaridu saab liigutada vaid siis, kui on piisavalt vaba ruumi (vabu välju või vabu mänguvälju), kuhu asetada liigutatavaid kaarte.

&kpat; toetab osarea liigutamist vaid juhul, kui on piisavalt vaba ruumi. Liigutatavate kaartide maksimum arvutatakse valemiga:

(#{vabad väljad} + 1) * 2#{vabad mänguväljad}

Mängu võitmiseks on soovitatav vabastada osaridade loomisel võimalikult palju kaarte, mida saab kohe asetada lõpp-pakki (see tähendab esmalt ässad, siis kahed &etc;).

Kui vähegi võimalik, tuleks hoida vabad väljad ja/või mänguväljad vabadena, et luua võimalikult pikki osaridu.

### Napoleoni sark

Napoleoni sarka mängitakse ühe kaardipakiga. Eesmärk on asetada kõik kaardid lõpp-pakkidesse kasvavate mastiridadena vaatamata nende värvile või mastile.

Lõpp-pakid kujutavad endast viit X-kujuliselt asetatud pakki. X-i neljas otsas tuleb luua osaread, mis algavad seitsmega ning lõpevad kuningaga.

X-i keskel asuval väljal tuleb luua neli korda osarida kuuest alla ässani. Ühelgi viiel pakil ei ole mast oluline.

Ülejäänud neljale väljale keskmise paki külgedel (või X-i harude vahel) saab korraga asetada vaid ühe kaardi, kuni see õnnestub kuhugi lõpp-pakki sokutada. Algpakki saab läbi võtta vaid korra.

[automaatkäigud] on selle mängu puhul keelatud.

### Mod3

Mod3 mängitakse kahe kaardipakiga, kuid ilma ässadeta. Eesmärk on seada kõik kaardid ülemisse kolme ritta, kus tuleb luua ühest mastist osaread. Esimese rea osarida peab olema järjestuses 2-5-8-S, teise 3-6-9-E ja kolmandas reas peavad osaread olema 4-7-10-K. Mast peab igas osreas olema ühesugune, see tähendab, et ärtu kahe peale sobib ainult ärtu viis.

Neljas rida on korraga nii heitepakk kui mängupakk. Tühjale väljale võib asetada suvalise kaardi ülemisest kolmest reast või mõne mitme kaardiga neljanda rea paki ülemise kaardi.

Kui kaarte enam liigutada ei saa, on võimalik lisada neljandasse ritta üks kiht kaarte, klõpsates algpakil.

[automaatkäigud] on selle mängu puhul keelatud.

### Arvestus

Arvestus on kindlasti mäng, mis sulle meeldib. Seda mängitakse ühe kaardipakiga ning eesmärk on seada kõik kaardid nelja lõpp-pakki kasvavate ridadena ilma masti arvestamata.

Lõpp-pakkide ladumisel tuleb silmas pidada järgmist korda:

> 1. pakk | Ä-2-3-4-5-6-7-8-9-10-S-E-K
> 2. pakk | 2-4-6-8-10-E-Ä-3-5-7-9-S-K
> 3. pakk | 3-6-9-E-2-5-8-S-Ä-4-7-10-K
> 4. pakk | 4-8-E-3-7-S-2-6-10-Ä-5-9-K

Algpaki pealmise kaardi võib asetada suvalisele neljast mänguväljast. Ja igatahes on neid mõtet sinna asetada, sest muidu ei ole ju võimalik algpaki kaarte lõpp-pakki saada.

### Mustlane

Mustlast mängitakse kahe kaardipakiga. Eesmärk on asetada kõik kaardid kasvavatesse pärismastiridadesse.

Mängupakkides peavad olema kahanevad read ning punased ja mustad peavad vahelduma. Liigutada saab ainult osaridu või üksikuid kaarte. Vabale väljale võib asetada suvalise kaardi või osarea.

Kui enam ühtegi kaarti liigutada ei saa, katab klõps algpakil mänguvälja uue kaardikihiga.

Käigu tagasivõtmise võimalust kasutades saad mängu tublisti lihtsamaks muuta, sest mängus tuleb sul sageli valida mitme variandi vahel ning mõned neist võivad algpakile klõpsamise järel päris valeks osutuda.

### 48

48 mängitakse kahe kaardipakiga. Mängu eesmärk on asetada kõik kaardid pärismastiridadena lõpp-pakki.

Mängupakid peavad olema kahanevad ning mastist tuleb kinni pidada. See tähendab, et ärtu kuuele saab asetada ainult ärtu viit.

Liigutada saab ainult paki ülemist kaarti. Vabale väljale võib asetada suvalise kaardi.

Algpakil klõpsates ilmub kaart heitepakki, kust selle saab asetada mängupakki või lõpp-pakki (selle teeb &kpat; sinu eest ära). Kui algpakk on tühjaks saanud, saab heitepaki kaardid tagasi algpakiks moondada. Seda saab aga vaid korra teha: kui algpakk saab teist korda läbi, on läbi ka mäng.

Selle mängu võitmine ei ole kuigi kerge, kuid natuke harjutades suudad kindlasti enamiku mänge võita, eriti kui kasutad aegajalt käigu tagasivõtmise võimalust oma ekslike otsuste parandamiseks, samuti &kpat; otsuse parandamiseks asetada kaart või kaardid lõpp-pakki.

### Lihtsameelne Siim

Lihtsameelset Siimu mängitakse ühe kaardipakiga. Eesmärk on asetada kõik kaardid pärismastiridadena lõpp-pakki.

Mängupakkides saad luua osaridu. Üldiselt ei ole vaja masti pärast muret tunda, kuid osaridu saab liigutada vaid siis, kui need on ühest matist (&eg; pakis teisena asetsevat poti kuut saab liigutada ainult siis, kui tema peal on poti viis, aga mitte siis, kui selleks on näiteks ruutu viis).

Kaarte saab lõpp-pakki liigutada alles siis, kui mastirea kõik 13 kaarti on mängupakis ritta saanud.

#### Soovitus

Võiksid püüda võimalikult ruttu eemaldada kaardid parempoolsetelt vähema kaartide arvuga mänguväljadelt, et saada vabu kohti, kuhu kaarte ridade loomise ajal puhverdada.

Kui ruumi on rohkem tekkinud, võid vabadel väljadel luua ridu mastile vaatamata. Kui oled sellised read kokku saanud, on aeg sortida nad mastide järgi, et neid oleks võimalik liigutada lõpp-pakki.

### Yukon

Yukonit mängitakse ühe kaardipakiga. Eesmärk on asetada kõik kaardid kasvavate pärismastiridadena lõpp-pakki.

Osaread mängupakkides peavad olema kahanevad ning punase ja musta masti vaheldusega. Liigutada saab iga kaarti sõltumata sellest, mitu kaarti tema peal asetseb. Nii saab asetada ärtu viie poti kuuele, kui viimane on mõne paki ülemine kaart.

VAbale väljale saab asetada suvalist masti kuninga (taas ei ole vahet, mitu kaarti tema peal asetseb).

### Vanaisa kell

Vanaisa kell on lihtne kaardimäng ning pärast mõningast harjutamist peaksid suutma enamiku mänge võita. Seda mängitakse ühe kaardipakiga ning eesmärk on asetada kaardid kasvavate pärismastiridadena lõpp-pakki.

Lõpp-pakid asuvad paremal, koosnedes 12 kellakujuliselt seatud pakist. Äss asub kella 1, soldat 11 ja emand 12 juures.

Kella kõrval on kaheksa mängupakki, igas viis kaarti. Mängupakis saab luua kahanevaid osaridu ilma mastile vaatamata. Korraga saab liituda vaid üht kaarti.

[automaatkäigud] on selle mängu puhul keelatud.

### Kuningad

Kuningaid mängitakse kahe kaardipakiga. Kaardid on jagatud nii, et iga mängupaki all asub kuningas. Segamisel kahe kuninga vahele jäävad kaardid asetatakse nende peale (see tähendab, et alates segatud paki teisest kaardist kuni järgmise kuningani olevad kaardid asetatakse esimese kuninga peale ja nii edasi). Sel moel võivad pakid olla väga erineva suurusega.

Mängu eesmärk on asetada kõik kaardid kasvavate pärismastiridadena lõpp-pakki (väljad paremal pool mängupakke).

Osaread mängupakkides peavad olema kahanevad ning musta ja punase masti vaheldusega. Mitme kaardi korraga liigutamine on võimalik ainult siis, kui nad kuuluvad sellisesse vahelduva värviga osaritta.

Kaheksale vabale väljale ülevalpool mängupakke saab asetada ajutiselt ühe kaardi välja kohta. Vabale mängupaki väljale võib asetada suvalise kaardi või osarea.

## Autorid ja litsents

&kpat; autoriõigus 1995-2000: Paul Olav Tvete

&kpat; autoriõigus 2001: Stephan Kulow coolo@kde.org

Freecelli lahendaja: Shlomi Fish shlomif@vipe.technion.ac.il

Dokumentatsiooni autoriõigus 2000: Paul Olav Tvete

Dokumentatsiooni uuendas KDE 2.0 tarbeks: Michael McBride mpmcbride7@yahoo.com

Dokumentatsiooni kirjutas &kpat; 2.0 (KDE 2.1) tarbeks ümber: Maren Pakura maren@kde.org

Tõlge eesti keelde Marek Laane bald@online.ee

&underFDL; &underX11License;