# &kfouleggs; käsiraamat

Philip
Rodrigues

    phil.rod@ntlworld.com

Nicolas
Hadacek

    hadacek@kde.org

Arendaja
Lauri
Watts

    lauri@kde.org

Korrigeerija
Marek
Laane

    bald@online.ee

Tõlge eesti keelde
2000
2001
2002
Philip Rodrigues
&FDLNotice;
2002-01-08
2.00.12

&kfouleggs; on jaapani mängu PuyoPuyo kloon K töölaua keskkonnale.

KDE
kdegames
KFoulEggs
PuyoPuyo

## Sissejuhatus

&kfouleggs; on jaapani mängu PuyoPuyo kloon, millele on lisatud täiendavaid võimalusi, näiteks mitme mängijaga mängu võimalust inimese või AI ehk tehisintelligentsi vastu ja mängimine võrgus. Kui oled mänginud Tetrist või selle arvukaid kloone, saad &kfouleggs;i hõlpsasti selgeks.

## Mäng

### Uue mängu alustamine

&kfouleggs;i käivitades vajuta nupule Alusta või vali menüüst Mäng käsk Uus uue mängu alustamiseks.

### Mängu eesmärk

Mängu eesmärk on saavutada võimalikult suur tulemus, liigutades langevaid klotse nii, et ühesugused värvid satuksid kokku ja haihtuksid. Mida rohkem klotse eemaldad, seda parem on tulemus.

### Mängimine

Kasuta langeva klotsi liigutamiseks soovitud suunas nooleklahve vasakule ja paremale ning üles ja Return klotsi keeramiseks vastavalt vasakule või paremale. Klahv Shift langetab klotsi ühe rea võrra ning nooleklahv alla kukutab klotsi kohe põhja, mis aitab soovi ja vajaduse korral aega kokku hoida.

Kõik kiirklahvid on seadistatavad, kui valida menüüst Seadistused käsk Kiirklahvide seadistamine.

Kui kaks või enam üht värvi klotsi satuvad üksteise rõhtsalt või püstiselt kõrvuti, kleepuvad nad üksteise külge. Kui kleepunud on neli või enam üht värvi klotsi, nad kaovad ning nende kohal asunud klotsid langevad allapoole vastavalt meid kõiki mõjutavale gravitatsiooniseadusele ;-). Kui selle tulemusel satub taas kõrvuti ja kleepub neli või enam klotsi, kaovad ka need ja nii edasi.

Kui oled eemaldanud sada klotsi, jõuad uuele tasemele, kus klotsid langevad kiiremini ning mäng muutub raskemaks.

Mäng saab otsa siis, kui keskmine tulp on klotse täis ning nad ei saa enam langeda.

### Mänguväli

&kfouleggs; tegevuses Lühiselgitus, mida mingi mängulaua osa tähendab...

Vasakult paremale ning ülevalt alla:

Skoor

  Näitab praegust tulemust.

Puyod

  Siin on märgitud, mitu korda on vastav arv Puyosid eemaldatud. See tähendab, et iga kord, kui eemaldad ühe rea, suureneb number märkel 0, kui ühe käiguga õnnestub eemaldada kaks rida, siis märkel 1 ja nii edasi. Viimane loendur märgib kõiki enam kui kolme rea eemaldamisi ühel käigul.

Tase

  Näitab parajasti mängitavat taset. Esimene tase on kõige lihtsam, sealt edasi läheb mäng aina raskemaks, lõppedes 20. tasemega.

Keskel käib mäng ise. Klotsid langevad mööda ristkülikut (selle omadusi saab muuta, valides Seadistused KFoulEggsi seadistamine Mäng, vt ), kuni jõuavad põhja. Kaks väikest musta ristkülikut põhivälja all on klotsi vari, mis näitab, kuhu see välja jõuab. Klotside varjude sisse- ja väljalülitamist vt. .

Paremal pool näitab kast Järgmine, milline näeb välja järgmine langev klots, kui see on sisse lülitatud .

## &kfouleggs; seadistamine ja kiirklahvid

### Mängu seadistamine

&kfouleggs;i saab seadistada menüükäsuga Seadistused KFoulEggsi seadistamine. Võimalused on järgmised:

#### Mängu seadistused

Algtase

  Määrab taseme, millelt mängu kõigepealt alustatakse. Võimalikud variandid ulatuvad 1 (lihtsaim) kuni 20 (raskeim). Vaikimisi on see 1.

Varjude näitamine

  Kui on lubatud, näidatakse mänguvälja all varju, mis osutab kohale, kuhu klots langeb.

Järgmise näitamine

  Kui on lubatud, näitab järgmist lauale langevat klotsi.

#### Välimuse seadistused

Bloki suurus

  Määrab langevate blokkide suuruse.

Animatsiooni lubamine

  Kui on lubatud, näidatakse klotside kleepumist animatsioonina.

Tausta kontrast

  Määrab kontrasti töölaua ja &kfouleggs;i tausta vahel. Null tähendab, et &kfouleggs;i taust on täiesti läbipaistev, ning 1, et &kfouleggs;i taust on täiesti läbipaistmatu.

Tausta värv

  Avab dialoogi, mis võimaldab valida &kfouleggs;i tausta värvi.

#### Rekordite seadistused

Hüüdnimi

  Näitab sinu praegust mängijanime ja lubab seda muuta.

Kommentaar

  Kommentaar iseenda kohta - misiganes...

Globaalsete rekordite kasutamine

  Kui on lubatud, võtab &kfouleggs; ühendust rekordite serveriga, et näidata &kfouleggs;i rekordeid kõikjal maailmas.

### Vaikimisi kiirklahvid

&kfouleggs;i vaikimisi kiirklahvid ühe mängijaga režiimis on järgmised:

Keera vasakule | Nool üles
Keera paremale | Return
Vasakule | Nool vasakule
Paremale | Nool paremale
Langeta | Nool alla
Üks rida alla | Shift

## Mitme mängijaga ja võrgumäng

### Üldinfo

&kfouleggs; toetab kaht tüüpi kohalikku mitme mängijaga mängu - inimene inimese ehk hammas hamba ning inimene arvuti vastu. Nende proovimiseks kasuta menüüd Võrgumäng.

#### Kohalikud mitme mängijaga mängud

Hammas hamba või inimene arvuti vastu režiimis näidatakse kaht mängulauda, üks neist esimese ja teine teise mängija oma. Mõlemal on omaette väljad Skoor, Eemaldatud ja Tase. Esimese inimmängija kiirklahvid on vaikimisi:

Keera vasakule | E
Keera paremale | &Alt;
Vasakule | F
Paremale | G
Langeta | D
Üks rida alla | Tühik

Teise inimmängija kiirklahvid on samasugused, nagu üksikrežiimis mängijal.

Üksikmängija režiimi naasmiseks vali menüüst Võrgumäng käsk Üksikmängija

#### Mitme mängijaga võrgumäng

Mitme mängijaga võrgumänge saab seadistada, kui valida Võrgumäng Veel...

&kfouleggs;i mitme mängijaga mängude mudeliks on mängu pakkumine, millega teised saavad liituda.

#### Mängu pakkumine

Mängu pakkumiseks vali võrgumängu seadistuste dialoogis võimalus Tee võrgumäng, määra port, mida soovid kasutada, nng vajuta nupule Järgmine. Seejärel on sul võimalus muuta kohalike mängijate seadistusi, kui neid on üle ühe. Klõpsuga nupul Lõpeta ilmub dialoog, mis jääb kliente ootama. Kui ühinenud on piisavalt palju kliente, käivitab klõps nupul Alusta mängu mitme mängijaga mängu.

#### Mänguga ühinemine

Mänguga ühinemiseks vali võrgumängu seadistuste dialoogis võimalus Ühine võrgumänguga. Seejärel vali masin (Serveri aadress) ja port, millega soovid ühendust võtta.

Veendu, et port, mille sa mänguga ühinemiseks määrad, on sama, mille on määranud mängu pakkuv server!

Klõps nupul Järgmine viib sind dialoogi Kohaliku mängija seadistused (vt. eespool) ning seal sooritatud klõps nupul Lõpeta võtab ühendust kaugmänguga. Mäng algab siis, kui seda peab heaks pakkuja - kliendil pole siin mingit sõnaõigust.

## Käskude seletused

### &kfouleggs; põhiaken

#### Menüü Mäng

&Ctrl;N Mäng Uus

  Käivitab uue mängu

P Mäng Paus

  Peatab mängu

H Mäng Näita rekordeid...

  Näitab edetabelit.

&Ctrl;Q Mäng Välju

  Lõpetab &kfouleggs;i töö.

#### Menüü Võrgumäng

Võrgumäng Üksikinimene

  Määrab mitme mängijaga režiimi üksikmängija vormis

Võrgumäng Hammas hamba vastu

  Määrab mitme mängijaga režiimi kahe inimmängijaga vormis.

Võrgumäng Inimene arvuti vastu

  Määrab mitme mängijaga režiimi kahe mängijaga vormis, kellest üks on inimene ja teine arvuti.

Võrgumäng Veel...

  Avab mitme mängijaga mängu seadistuste dialoogi.

#### Menüü Seadistused

&Ctrl;M Seadistused Menüüriba näitamine

  Näitab või varjab menüüriba. Menüüriba tagasisaamiseks tee hire parema nupuga klõps suvalises kohas mänguväljal ning vali võimalus Menüüriba näitamine.

Seadistused Kiirklahvide seadistamine...

  Avab &kde; standardse kiirklahvide seadistamise dialoogi.

Seadistused &kfouleggs; seadistamine...

  Näitab ja võimaldab muuta &kfouleggs;i seadistusi.

Seadistused AI seadistamine...

  Näitab &kfouleggs;i AI seadistusi

#### Menüü Abi

&help.menu.documentation;

## Autorid ja litsents

&kfouleggs;

Rakenduse põhimootori autoriõigus 1995: Eirik End

Rakenduse autoriõigus 1996-2001: Nicolas Hadacek hadacek@kde.org

Dokumentatsiooni autoriõigus 2000, 2001: Philip Rodrigues phil.rod@ntlworld.com

Tõlge eesti keelde Marek Laane bald@online.ee

&underFDL;

&underGPL;

## Paigaldamine

### &kfouleggs;i hankimine

&install.intro.documentation;

#### Kompileerimine ja paigaldamine

&install.compile.documentation;

Kui sul peaks esinema probleeme, anna neist palun teada &kde; meililistidesse või rakenduse hoolajale Nicolas Hadacekile (hadacek@kde.org).

&documentation.index;